open-index/open-wikipedia-markdown huggingface dataset:
莎莉麥蓮

**莎莉麥蓮**（，，）係美國女演員，喺1953年出道，出名嘅作品有《常在我心間》，佢喺1983年攞到奧斯卡金像獎最佳女主角。

## 拍過嘅戲
*1955.   ARTISTS AND MODELS  {糊塗大畫家}
*1955.   TROUBLE WITH HARRY, THE  {怪屍案}
*1956.   AROUND THE WORLD IN EIGHTY DAYS  {八十日環遊世界}
*1958.   SHEEPMAN, THE  {牧場風雲}
*1958.   HOT SPELL  {慾海長恨}
*1958.   MATCHMAKER, THE  {紅娘}
*1958.   SOME CAME RUNNING  {魂斷情天}
*1959.   CAREER  {藝海春秋}
*1959.   ASK ANY GIRL  {釣金龜}
*1960.   CAN-CAN  {我愛巴黎}
*1960.   APARTMENT, THE  {桃色公寓}
*1961.   ALL IN A NIGHT’S WORK  {桃色大厦}
*1961.   TWO LOVES  {桃色學校}
*1961.   LOUDEST WHISPER, THE (CHILDREN’S HOUR, THE)  {雙姝怨}
*1962.   MY GEISHA  {我的妓藝}
*1962.   TWO FOR THE SEASAW  {兩相好}
*1963.   IRMA LA DOUCE  {花街神女}
*1964.   WHAT A WAY TO GO  {好女十八嫁}
*1964.   YELLOW ROLLS-ROYCE, THE  {黃色香車}
*1965.   JOHN GOLDFARB PLEASE COME HOME  {痴鳳顛凰}
*1966.   GAMBIT  {神偷艷賊}
*1967.   WOMAN TIMES SEVEN  {七夜風流}
*1968.   BLISS OF MRS. BLOSSOM, THE  {花蕊夫人}
*1970.   TWO MULES FOR SISTER SARA  {獨行俠千里送貞娘}
*1971.   DESPERATE CHARACTERS  {兩口之家}
*1972.   POSSESSION OF JOEL DELANEY, THE  {鬼行兇}
*1976.   LIFE GOES TO THE MOVIES (TV)  {星光燦爛樂昇平}
*1977.   TURNING POINT, THE  {仙舞飄飄}
*1979.   BEING THERE  {富貴逼人來}
*1980.   CHANGE OF SEASONS, A  {想做就去做}
*1980.   LOVING COUPLES  {兩對鴛鴦八條心}
*1984.   CANNONBALL RUN II  {炮彈飛車續集}
*1984.   TERMS OF ENDEARMENT  {常在我心間}
*1985.   THAT’S DANCING  {舞林大會}
*1988.   MADAME SOUSATZKA  {蘇莎嘉夫人}
*1989.   STEEL MAGNOLIAS  {常伴我左右}
*1990.   POSTCARDS FROM THE EDGE  {歲月星塵}
*1992.   USED PEOPLE  {黃金緣起時}
*1995.   CELLULOID CLOSET, THE  {衣櫃電影睇真D}
*1996.   EVENING STAR, THE  {常在我心間延續篇─動人季節}
*1999.   JOAN OF ARC (TV)  {新聖女貞德}
*2002.   SALEM WITCH TRIALS (TV)  {巫疑驚案}
*2005.   BEWITCHED  {魔法嬌妻}
*2005.   IN HER SHOES  {情繫8號半}
*2005.   RUMOR HAS IT  {談情誘愛}
*2010.   VALENTINE’S DAY  {緣滿情人節}
*2011.   BERNIE  {禮儀師真假殺人事件}
*2013.   SECRET LIFE OF WALTER MITTY, THE  {發夢王大歷險}
*2017.   LAST WORD, THE  {玩轉身後字}
*2018.   LITTLE MERMAID, THE  {小魚仙}

## 拎

* 
* 
* 
* Shirley MacLaine interviewed by Ginny Dougary (2005)
* Shirley Maclaine at Emmys.com
* Shirley MacLaine interview on BBC Radio 4 *[[Desert Island Discs]]*, November 11, 1983
Saint-Nazaire-en-Royans

**Saint-Nazaire-en-Royans**係法國嘅一個市鎮，位置喺德龍。

## 睇埋
*法國嘅市鎮一覽
*德龍嘅市鎮一覽

## 攷
*INSEE

## 拎

* Gazetteer Entry
感覺主義

**感覺主義**（**Sensualism**）係知識論上入面其中一種學說，呢個學說主張感覺同埋知覺係認知嘅基本同埋最重要嘅形式，並反對抽象嘅形式。

呢種思想問題喺古希臘哲學（斯多葛主義、伊壁鳩魯主義）中曾經提出過，然後由英國感官主義者（約翰洛克，大衛休謨）同埋英國聯結主義者（托馬斯·布朗，戴維·哈特利，約瑟夫·普里斯特利）進一步發展。喺19世紀，實證主義者（奧古斯特·孔德（Auguste Comte）、夏拔史賓莎（Herbert Spencer、希波呂特·泰納（Hippolyte Taine）同埋埃米爾·利特雷（ÉmileLittré）都接受咗呢一套觀點

## 參考
謝夫高拔林

**謝夫高拔林**（，，）係美國男演員，喺1974年出道，出名嘅作品有《變蠅人》、《侏儸紀公園》、《侏儸紀公園：失落的世界》、《天煞-地球反擊戰》、《貓狗鬥一番》同《布達佩斯大酒店》。

## 拍過嘅戲
*1974.   CALIFORNIA SPLIT  {爛賭仔與小老千}
*1974.   DEATH WISH  {猛龍怪客}
*1975.   NASHVILLE  {普世歡騰樂滿城}
*1976.   ST. IVES  {猛龍神探}
*1976.   SPECIAL DELIVERY  {聯邦銀行大刦案}
*1976.   NEXT STOP GREENWICH VILLAGE  {前衛青年}
*1977.   ANNIE HALL  {安妮荷爾}
*1977.   SENTINEL, THE  {鬼屋奇譚}
*1978.   THANK GOD IT’S FRIDAY  {星期五熱潮}
*1978.   REMEMBER MY NAME  {毋忘我}
*1982.   REHEARSAL FOR MURDER (TV)  {編劇家妙計擒兇}
*1983.   BIG CHILL, THE  {山水又相逢}
*1983.   RIGHT STUFF, THE  {征空先鋒}
*1984.   ERNIE KOVACS: BETWEEN THE LAUGHTER (TV)  {哭影迷踪}
*1985.   INTO THE NIGHT  {奇情今晚夜}
*1985.   SILVERADO  {銀城大決鬥}
*1985.   TRANSYLVANIA 6-5000  {隔籬村有鬼}
*1986.   FLY, THE  {變形人魔}
*1987.   BEYOND THERAPY  {盲目錫哂你}
*1988.   VIBES  {靈通姻緣線}
*1988.   EARTH GIRLS ARE EASY  {地球奇遇結良緣}
*1989.   MAD MONKEY, THE  {孽女}
*1989.   TALL GUY, THE  {高佬先生}
*1990.   MISTER FROST  {沉默的狂魔}
*1990.   FRAMED (TV)  {危情陷阱}
*1991.   FAVOUR THE WATCH AND THE VERY BIG FISH, THE  {救世主與大頭魚}
*1992.   DEEP COVER  {臥底羔羊}
*1993.   JURASSIC PARK  {侏羅紀公園}
*1995.   NINE MONTHS  {九月之癢}
*1995.   POWDER  {神奇白小子}
*1996.   INDEPENDENCE DAY  {天煞-地球反擊戰}
*1996.   TRIGGER HAPPY (MAD DOG TIME)  {槍後算賬}
*1997.   LOST WORLD: JURASSIC PARK, THE  {迷失世界─侏羅紀公園}
*2001.   CATS AND DOGS  {貓狗鬥一番}
*2008.   ADAM RESURRECTED  {亞當復活}
*2010.   MORNING GLORY  {晨早兜巴星}
*2010.   SWITCH, THE  {精求有情人}
*2014.   GRAND BUDAPEST HOTEL, THE  {布達佩斯大酒店}
*2015.   MORTDECAI  {華麗怪盜}
*2016.   INDEPENDENCE DAY: RESURGENCE  {天煞地球反擊戰：復甦紀元}
*2017.   THOR: RAGNAROK  {雷神奇俠3：諸神黃昏}
*2018.   JURASSIC WORLD: FALLEN KINGDOM  {侏羅紀世界:迷失國度}
*2018.   HOTEL ARTEMIS  {絕命酒店}

## 拎

*
*An Up-to-date resource for Jeff Goldblum news and links 
*Goldblum resurrects fond memories , a July 2004 article (with accompanying audio commentary ) from the *[[Pittsburgh Post-Gazette]]* 
*April 2005 Interview with Goldblum from *[[New York Magazine]]*
*Moving Pictures Magazine Interview
* Jeff Goldblum Interview  on The Hour with George Stroumboulopoulos
Ailly, Eure

**Ailly**係法國嘅一個市鎮，位置喺厄爾。

## 睇埋
*法國嘅市鎮一覽
*厄爾嘅市鎮一覽

## 參考資料
*INSEE

## 拎

* Gazetteer Entry
傅利葉分析

**傅利葉分析**（**Fourier analysis**）係研究一個函數同啲基本三角函數嘅關係嘅，後者可以加和成前者。傅利葉分析當中包含有從函數分解成基本三角函數嘅傅利葉級數同埋傅利葉變換等等過程，經常亦都包含到啲分解過程嘅逆過程。喺仲要普適嘅情況下（抽象調和分析），傅利葉分析個領域研究到廣義嘅傅利葉變換，之經典嘅傅利葉級數、傅利葉變換、同埋拉普拉斯變換、梅林變換與及阿達馬變換都係佢啲特例噉解。

傅利葉分析喺各種科學技術分支裏便都十分之關鍵。佢個應用範圍涵蓋埋物理學（聲學、光學、潮汐、天體物理學）、數學（數論、統計、組合論同概率論）嘅好多子科，與及訊號處理、密碼學、海洋學同經濟學等等領域。

## 經典傅利葉分析啲變體

下低幅表擺有唔同嘅傅利葉分析過程變體，對應唔同連續性同埋週期性嘅定義域。

* \bar{x}(t) 同 \bar{X}(f) 都係週期函數，週期分別係 T_0 戥 f_s=1/T_s ；
* x[n] 同 X[k] 都係無限序列，間隔分別係 T_s 戥 f_0 =1/T_0 ；
* x_n 同 X_k 都係有限序列，序列長度都係 N 。

## 廣義傅利葉分析

抽象調和分析係拓展傅利葉分析到啲局部緊緻拓撲群嘅，喺啲群度可以用Haar測度嚟定義傅利葉積分、之有勒貝格測度作爲特例。引入嘅特徵概念係抽象調和分析嘅核心，即局部緊緻阿標羣G對到N維球胚\mathrm{S}^1嘅連續群同態\chi \colon G \to \mathrm{S}^1。好似線性泛函與及對偶空間，佢哋整體形成對偶群\widehat{G} 。對偶群嘅概念係透過證明嘅。喺抽象調和分析當中，廣義嘅傅利葉變換係噉樣定義嘅：

\begin{align}
\mathcal{F}(f) \colon \widehat{G} &\rightarrow {\mathbb C},\\
\mathcal{F}(f)(\chi) &= \int_G f(x) \overline{\chi(x)}\mathrm{d} \lambda(x)
\end{align}

喺揀選G = \R同埋\chi_z(x) = e^{i x z}之下有\widehat{G} = \R，噉樣就得到經典嘅連續傅利葉變換。

## 睇埋
* 拉普拉斯變換
* Z變換
拉普拉斯魔

**拉普拉斯魔**（**Laplace's demon**）係指拉普拉斯喺 1814 年提出嘅一個有關決定論嘅觀點。呢個觀點主張，如果一個觀察者喺而家呢一刻完美知道嗮宇宙嘅狀態（例：知道每粒原子喺乜位置同以乜嘢速度郁緊等等），佢將會有能力靠物理定律－假設佢識嗮所需嘅物理知識－完美預測宇宙下一刻嘅狀態。

## 睇埋
*物理學
穿衫搭正

《**穿衫搭正**》（**Fashion Desire**）係香港電視娛樂製作嘅文化節目，主持係徐㴓喬、李子駿，由2021年1月31號到10月24號逢禮拜日12:30-13:00喺ViuTV播出。每集節目主要講唔同時裝嘅配搭。

## 每集一覽

## 節目調動
*2021年2月14號：由於嗰日下晝安排播電影《棟篤特工》，原時段節目提前播出，所以呢個節目改喺2月13號禮拜六10:00-10:30播。

## 出面網頁
*ViuTV：穿衫搭正
家多咗個PET

《**家多咗個PET**》（**Dogs And Kids**）係香港電視娛樂製作嘅寵物真人騷節目。由何啟華同陳海寧主持，2021年2月22號到3月12號逢禮拜一到五22:30-23:00喺ViuTV播。節目環繞住四個有細路仔嘅家庭，領養咗狗仔返屋企之後一個月嘅生活。

## 每集一覽

## 出面網頁
*ViuTV：家多咗個PET

## 電視節目變遷
克服他她它

《**克服他她它**》（***We Shall Overcome***）係香港電視娛樂製作嘅真人騷節目。由火火、王智德同邱傲然主持，2021年2月22號到3月12號逢禮拜一到五23:00-23:30喺ViuTV播。節目主持會幫嘉賓克服一種自己嘅弱點。

## 每集一覽

## 註

## 出面網頁
*ViuTV：克服他她它

## 電視節目變遷
Fuck You

**Fuck You**可以係Fuck嘅英文粗口字，仲可以係：

## 音樂
* Fuck You (細碟)
* Fuck You (CeeLo Green歌)
* Fuck You (Lily Allen歌)

## 雜誌
* Fuck You (雜誌)
長老

**長老**係指喺群體當中有智慧嘅權威人士，通常係因為佢嘅智慧、年齡或者背景地位而受到尊重。世界上好多古老嘅族裔同宗教都設有「長老」呢個職位。喺父系社會裏面，長老多數由男性出任；而喺母系社會嘅族群，長老就多數由女性擔任。
長老 (搞清楚)

**[[長老]]**可以係：

## 神職人員
*長老 (基督教)
*上座 (佛教)
*長老 (東正教)
*長老 (循道宗)
*長老 (摩門教)

## 領袖
*長老 (印地安)

## 教會
*長老會

## 書
*長老期刊
股價

**股價**（）係指一間公司嘅股票嘅每單位股份嘅價格，能夠反映啲投資者睇唔睇好間公司。
異國風情畫

《**異國風情畫**》（）係香港電視娛樂製作嘅真人騷節目，2021年2月7號到5月9號逢禮拜日20:00-20:30喺ViuTV播出。節目用扮出國遊埠做主題，由唔同主持組合喺香港體驗唔同國家嘅「異國風情」。

## 每集一覽

## 節目調動
*2021年4月18號：由於直播《Chill Club 推介榜年度推介 20/21》，所以停播一次。

## 出面網頁
*ViuTV：異國風情畫

## 電視節目變遷
萬聖節咭

**萬聖節咭**係萬聖節時用嘅賀咭，通常會畫同萬聖節有關嘅公仔同祝賀說話。

類:萬聖夜
齊藤和義

**齊藤和義**（日文：斉藤和義／さいとう かずよし *Saitō kazuyoshi*，），係日本男創作歌手、音樂製作人，栃木縣下都賀郡壬生町人。
陽極

**陽極**（，英文：Anode）係發生氧化反應嘅電極。相對地，陰極（英文：Cathode）就係發生還原反應嘅電極。喺電解池度，陽極係有過量正電荷嘅線或者板，所以陰離子會趨向陽極方向移動，跟住喺陽極度發生氧化。 

## 睇埋
*陽極氧化
*陰極
*電解
*氧化還原反應
陰極

**陰極**（，英文：Cathode）係電流流出到外部電路嘅極，也即係電子從外部電路流落嚟嘅極。喺電化學當中，佢係發生還原反應嘅電極。相對地，陽極（英文：Anode）就係發生氧化反應嘅電極。喺電解池度，陰極係有過量負電荷嘅線或者板，所以陽離子會趨向陰極方向移動，跟住喺陰極度發生還原反應。 

聚集電子嘅陰極通過加熱抑或其他手段可以令到啲電子飛出，形成陰極射線。噉樣嘅裝置叫做陰極射線管。 

## 睇埋
*電芯
*陽極
*電解
*氧化還原反應
波多文

**波多文**（，**बर' **）係印度阿薩姆邦嘅法定語言之一，屬於漢藏語系嘅薩爾語群，同中國嘅景頗文差唔多。

## 生字
### 數目字

## 拎

*Abley, Mark (2006) *[http://www.lostmag.com/issue4/verbs.php The Verbs of Boro]*, Lost Magazine, March 2006
*Bodoland.org
*Boro Language
數碼圖書館

**數碼圖書館**，係數碼化嘅圖書館，館藏都係電子書同各種類型嘅電子檔案，需要用電腦去睇。
征服者

**征服者**（，西班牙文：Conquistador）係指15到17世紀嗰陣征服美洲大陸同亞洲太平洋等地區嘅西班牙佬同葡萄牙佬。喺1492年航海家哥倫布發現美洲大陸以嚟，呢啲征服者喺美洲、亞洲同埋太平洋地區開展咗殖民統治。

## 出名嘅征服者
*荷南寇蒂斯
*皮澤洛
*環龐斯德利昂
國立圖書館

**國立圖書館**，又叫**國家圖書館**，係指由一個國嘅中央政府建立同營運嘅圖書館。國立圖書館通常都唔係公共圖書館，好少可會開放畀公眾借書睇。
學校圖書館

**學校圖書館**，又叫**校園圖書館**，係指學校入面嘅圖書館。主要係畀學校嘅學生用，有啲亦會畀教職員同舊生用。
銨

**銨**（，，化學式NH4+），係由亞摩尼亞分子衍生出嚟嘅帶1個正電嘅離子。

## 測試
銨鹽嘅測試方法通常係同鹼撈埋一齊（必要時加熱），會放出氨氣。例如：

:NH4HCO3+Ca(OH)<sub>2</sub> -> CaCO<sub>3</sub>+2H2O+NH<sub>3</sub>↑
:(NH4)2SO4+2NaOH -> Na<sub>2</sub>SO<sub>4</sub>+2H2O+2NH3↑

原理係銨鹽同鹼發生複分解反應，產生新鹽同一水合氨，一水合氨揮發做氨氣同水。

:+OH<sup>−</sup> -> NH<sub>3</sub>↑+H2O

* 銨鹽可以同Nessler試劑反應出黃啡色沉澱，用喺定性測試。

:{NH4}^{+} + 2{[HgI4]}^{2-} + 4OH- -> HgO*Hg(NH2)I + 7I- + 3H2O
柯羅毛文

**柯羅毛文**（，**Oromoo**）係非洲衣索比亞中西部嘅通行語言。屬於亞非語系嘅古斯迪語族。

## 例句
****Maqaan kee eennu?*** （你叫咩名？）
****Nagaan buli, Nagaan bulaa*** （早抖。）
****Dhiifama*** （對唔住。）
****Galatoomi / Galatoomaa*** （多謝曬。）
****Sin jaaladha*** （我鍾意你。）

## 拎

*Online Oromo – Qubee Dictionary
*Voice of America news broadcast in Oromo.
*Oromo Federalist Democratic Movement (OFDM) website contains many articles written in Oromo and audio.
*PanAfriL10n page on Oromo
*HornMorpho : software for morphological analysis and generation of Oromo (and Amharic and Tigrinya) words
*500 Word Oromo Dictionary
*Oromo – Daily News
流動圖書館

**流動圖書館**，又叫**圖書館車**，係指改裝成圖書館嘅車，可以為鄉郊同偏遠地區提供基本嘅圖書館服務。
亞歷山大圖書館

**亞歷山大圖書館**係古代世界最大嘅圖書館，喺古埃及托勒密王國首都亞歷山大港，公元前259年起好，大約公共3世紀中消亡。
## 睇埋
*新亞歷山大圖書館
埃維文

**埃維文**（，**Èʋegbe**）係種喺迦納、多哥同貝寧度用嘅語言，佢屬於尼日爾-剛果語系嘅格貝語支，約莫有450萬人用緊。

## 例句
****Metso ...*** （我嚟自 ...）
****Dɔ agbe*** （早抖。）
****Eme nenyo*** （祝你好運。）
****E*** （係。）
****Ao*** （唔係。）
****Baba*** （對唔住。）
****Akpe*** （多謝。）
****Meɖekuku*** （唔該。）

## 拎

*Basic Ewe for foreign students Institut für Afrikanistik der Universität zu Köln
*https://web.archive.org/web/20111118234109/http://www.uni-koeln.de/phil-fak/afrikanistik/sprachen/ewe/ Ewe being taught at University of Cologne (Institute for African Studies Cologne) 
*Ewe Basic Course by Irene Warburton, Prosper Kpotufe, Roland Glover, and Catherine Felten (textbook in Portable Digital Format and audio files in MP3 format) at Indiana University Bloomington's Center for Language Technology and Instructional Enrichment (CELTIE).
亞述巴尼拔圖書館

**亞述巴尼拔圖書館**係古代世界其中一間主要圖書館，喺亞述首都尼尼微，由國王亞述巴尼拔喺公元前7世紀中下令去起，不過到前612年因為首都被攻陷而燒毀。
大英圖書館

**大英圖書館**（**British Library**）係英國嘅國立圖書館，喺倫敦劍頓區，1973年由大英博物館分拆出嚟。
## 出面網頁

* 
* 
* 
*
德意志國立圖書館

**德意志國立圖書館**（**Deutsche Nationalbibliothek**），又叫**德國國家圖書館**，係德國嘅國立圖書館，喺法蘭克福，1912年開張。
國會圖書館

**國會圖書館**（**Library of Congress**）係美國嘅國立圖書館，亦係美國國會附屬圖書館，喺華盛頓哥倫比亞特區，1800年開張。
紐約公共圖書館

**紐約公共圖書館**（**New York Public Library**）係美國紐約市嘅公共圖書館，亦係繼國會圖書館後全美國第二大圖書館，喺曼克頓，1895年開張。
梵蒂岡宗座圖書館

**梵蒂岡宗座圖書館**（**Bibliotheca Apostolica Vaticana**），簡稱**梵蒂岡圖書館**，係梵蒂岡聖座嘅圖書館，1475年開張。
俄羅斯國立圖書館

**俄羅斯國立圖書館**（**Российская государственная библиотека**）係俄羅斯嘅國立圖書館，喺莫斯科，1862年開張。
澳洲國立圖書館

**澳洲國立圖書館**（**National Library of Australia**）係澳洲嘅國立圖書館，喺坎培拉，1961年開張。
長老 (基督教)

**長老**係基督教嘅神職人員。喺《聖經》原文，「長老」同「監督」呢兩個詞係通用嘅。每個教派嘅長老制度並唔係完全相同嘅，不過都係按照《聖經》對長老嘅要求而定。有啲宗派認為，牧師亦係長老（但係長老唔一定係牧師），因此一啲人數較少嘅教會通常只有牧師，唔會另外有長老。每個教派裏面長老制度唔同嘅地方，係喺《聖經》裏面並冇明確指示嘅部分，例如：長老嘅提名、選舉或其他方式確認、任期同連任等。

一般嚟講，長老係由會眾選出嚟嘅普通信徒，係義務為教會工作，冇人工嘅；但係有啲教會，尤其是部份靈恩派教會，長老亦同牧師一樣有人工嘅。

喺初代教會中有監督同長老嘅職份，監督需要有好名聲、樂於教導、善於接待、自守、言行端正，保羅喺羅馬嘅時候曾經訓勉提摩太要好好管理教會，亦教導點樣喺教會裏面選定監督同長老。

## 出面網頁
*長老是怎樣的職分
澳門藝術博物館

**澳門藝術博物館**（，**Museu de Arte de Macau**）係澳門嘅博物館，喺新口岸，1999年開張。
典當業展示館

**典當業展示館**（，**Espaço Patrimonial uma Casa de Penhores Tradicional**）係澳門嘅博物館，喺新馬路，2003年開張。
路氹歷史館

**路氹歷史館**（，**Museu da História da Taipa e Coloane**）係澳門嘅博物館，喺氹仔舊城區告利雅施利華街，前身係海島市政廳大樓。

大樓有兩層，面積638平方米，喺1920年起。經過澳門民政署改建，喺2006年5月7號正式對外開放。

## 基本資料
### 開放時間
* 星期二至日：10:00-18:00
* 星期一：休館

### 入場費
* 一般成人：澳門幣5蚊
* 12歲以下兒童或者65歲以上長者同埋逢星期日：免費入場

## 設施
路氹歷史館充滿住古典建築特色，但係總體面積淨係得638平方米。主樓梯左右兩邊辦公室。副樓建築下層有典雅嘅拱廊。

### 1樓
*第1、2展室：「路氹考古」展區，展示1972至1985年出土嘅珍貴文物同喺氹仔進行考古發掘嘅「氹仔前海島市政廳地下室石結構遺址」文物。

*第3展室
**「路氹地域變遷」專題展區，用古籍同地圖介紹路氹城地域變化。
**「路氹村落變化」專題展區：介紹路氹村落村民以前生活模式同生活用具。

*第4展室：「路氹宗教」展區，反映路氹居民嘅宗教生活。

*第5展室：「光影迴廊」放映室，播有關路氹區主嘅紀錄片，亦都會用嚟做講座、團體同埋學校參觀同特別展覽。

### 2樓
2樓係以前長官嘅辦公室、會客室、會議室等。依家用嚟介紹前海島市政廳歷史、農業同部分手工業嘅事跡，亦有介紹路氹建築特色同路氹近年發展方向。

*第6展室：「海島市政廳」展區，保留以前海島市政廳會議室擺設。另外，又介紹海島市政廳發展歷程。

*第7展室：「路氹經濟－農業、捕漁業」展區，展覽唔同以前農業同捕魚業工作器具，包括農具、蝦醬石磨、鑿蠔器具等。

*第8展室：「路氹經濟－炮竹業、造船業」專題展區，介紹傳統爆竹手工業流程、浮船骨模型嘅內部結構同埋佢精湛嘅技術。

*第9展室：
**「路氹建築特色」展室：講述路氹以前葡式建築藝術風格同介紹大型基建發展狀況。
**「路氹的發展」展室：總結路氹現代化發展成就，又介紹路氹城市綠化同自然環境保護工作。

## 出面網頁
*
沙梨頭更館

**沙梨頭更館**（，**Posto do Guarda-Nocturno no Patane**）係澳門嘅博物館，喺沙梨頭，2015年開張。

## 相關資訊
*唔使錢入場
*開放時間：10:00-18:00 ，17:30後唔畀入場（逢星期一休息，公眾假期照常開放）
*導賞團服務：逢星期六、日同公眾假期，時間係11:00-11:30同15:00-15:30（同一時段，參觀人數最多15人）
業務發展

**業務發展**（）係指一個組織嘅管理者計劃點樣個組織長遠要點樣擴張。最簡單嚟講，一個組織要擴張，要做嘢如下：有效噉分配資源，令自己得到咁上下利潤，跟住就可以攞用淨嘅資源嚟做投資買更多嘅資本，令自己生產嘅嘢嘅量提升，重複。

## 睇埋
*策略管理
*公司
*規模經濟
澳門茶文化館

**澳門茶文化館**（，**Casa Cultural de Cha de Macau**）係澳門嘅博物館，喺望德堂區，盧廉若公園入面，喺2005年6月1號開張。

澳門茶文化館介紹中西茶文化特色，係澳門第一座用茶文化為專題嘅博物館。

## 建築特色
澳門茶文化館由建築師馬若龍設計，建築物以原西式建築為意念而重建，而用中式瓦片做屋頂，令建築物有強烈嘅對比，凸顯澳門喺中西茶文化史交流上有重要角色。

## 開放時間
* 星期二至日：09:00 - 19:00
* 星期一：休館
入場費全免

## 交通

### 巴士
; M76 盧廉若公園（JARDIM LOU LIM IOC）
: 途經路線：2、2A、5、9、9A、12、16、16S、22、25、25B、28C、N2

## 睇埋
*澳門文化中心
*塔石廣場
龍環葡韻住宅式博物館

**龍環葡韻住宅式博物館**（，簡稱**龍環葡韻**）係澳門嘅博物館，喺氹仔海邊馬路，係由海邊馬路嘅五幢葡萄牙式住宅改建嘅博物館，係澳門旅遊熱點，1999年開張。

依家，龍環葡韻係澳門重要嘅文物建築同文化遺產，亦係澳門八景之一。有唔少結婚影集都喺呢度取景。

## 展區
博物館裏面嘅五幢葡式住宅係「葡韻生活館」、「匯藝廊」、「創薈館」、「風貌館」及「迎賓館」。

### 葡韻生活館
生活館以前叫係土生葡人之家，兩層高。主要展示澳門土生葡人以前住宅同屋企擺設，仿照當時土生葡人生活場所。澳門土生葡人係指喺澳門土生土長，而以葡萄牙語作為第一語言，以葡萄牙文化作為本位文化同身份認同嘅人群。由於土生葡人大多信仰西方宗教，屋內亦擺設咗一啲有關佢宗教嘅裝飾物。

### 匯藝廊
匯藝廊以前叫海島之家，展示有關於澳門嘅圖片展覽，展覽主題不定期更換。此外，匯藝廊可以俾各國領事館借用作為藝術交流場地，加深澳門同其他國家之間對藝術文化嘅認識。

### 創薈館
創薈館有兩層，以前叫葡萄牙地區之家。創薈館主要用嚟推廣澳門文化同用嚟銷售。地面係禮品店，銷售澳門同葡萄牙特色相關紀念品。一樓用嚟介紹澳葡時期同特別行政區時期兩者嘅歷史。

### 風貌館
風貌館以前叫展覽館，主要用嚟舉辦各類型專題展覽，以攝影、西洋畫為主。亦會邀請藝術工作者舉辦展覽，增加藝術交流。

### 迎賓館
迎賓館有兩層，依家唔對外開放，主要用做官式宴會。

## 歷史
1847年，葡萄牙人向氹仔擴張，喺1910年完全控制路環。澳門葡萄牙政府喺海島嘅影響力逐步擴大，當時澳葡政府喺氹仔不斷起官方葡式建築。而博物館嘅五幢葡萄牙式建築喺1921年起好，當時五幢建築係澳門高級官員嘅官邸同一啲澳門土生葡人家庭嘅住宅。直至八十年代，澳門旅遊司（依家嘅澳門旅遊局）將五幢葡萄牙式建築重新修繕，包括維修外牆、整理窗戶同門框等修繕工作。1992年，澳葡政府將佢列入澳門文物名錄「已評定之建築群」類別，修復建築群，及後改建成住宅式博物館。並且喺1999年12月5日對外開放。

成個龍環葡韻景區包括龍環葡韻住宅式博物館、嘉模教堂、氹仔圖書館、氹仔市政花園同十字花園。博物館前面喺1998年前曾經係一片紅樹林濕地，可以觀賞到黑臉琵鷺、白鷺、灰鷺、翠鳥同鴛鴦等鳥類。而1987年無綫電視民初劇集《名門》亦都喺到取景拍攝，龍環葡韻景區被評定為澳門八景之一。不過自從興建氹仔醫院同喺對開填海後嚴重影響該區水域生態，紅樹林已經全數枯毀，只能見到少量珍稀鳥類。

於2005年尾，氹仔圖書館改變用途，成為民事登記局氹仔分站，作為婚姻註冊處，而佢嘅外觀仍然保持原本嘅葡式建築風格。2004年喺博物館隔籬增設一個小型露天廣場，由2004年起呢度舉辦除夕倒數嘉年華活動。

另外，澳門文化局亦都喺2016年八月底幫博物館做維護重整工程。

2023年9月29日，澳門特區政府公佈「益隆炮竹廠以及周邊區域優化利用計劃」，計劃發展益隆炮竹廠同龍環葡韻片區，前者將進行一系列改善同修復工程，以及增加AR實境體驗等，後者就會打造成「婚拍勝地」。金沙中國聯同政府推動活化計劃，藉區內有路氹婚姻登記處同嘉模聖母堂，希望建造「情牽葡韻」項目同更新區內打卡藝術裝置，打造「本地最具中葡特色浪漫、優雅同令人賞心悅目嘅婚拍勝地」。

## 開放時間
*星期二至日：朝早10點至下晝7點
*星期一：休息

## 交通
### 巴士
巴士11、15、22、28A、30、33、34

## 圖集

File:Taipa_Houses–Museum_1.jpg|葡韻生活館
File:Taipa Houses–Museum 1 (Bathroom).jpg|葡韻生活館嘅浴室
File:Taipa_Houses–Museum_1_(Dining_Room).jpg|葡韻生活館嘅飯廳
File:Taipa_Houses–Museum_2.jpg|匯藝廊
File:Taipa_Houses–Museum_3.jpg|創薈館
File:Taipa_Houses–Museum_4.jpg|風貌館
File:Taipa_Houses–Museum_5.jpg|迎賓館


## 睇埋
*澳門博物館一覽
*澳門土生葡人
*民政總署

## 參考資料

## 出面網頁
*龍環葡韻
天主教藝術博物館同墓室

**天主教藝術博物館同墓室**（，**Museu de Arte Sacra e Cripta**）係澳門嘅博物館，喺大三巴，1996年開張。
澳門國父紀念館

**澳門國父紀念館**（，**Casa Memorativa Sun Yat Sen**）係澳門嘅博物館，喺望德堂區，1958年開張。
土地暨自然博物館

**土地暨自然博物館**（，**Museu Natural e Agrário**）係澳門一個以自然資源同生態保育為主題嘅博物館，喺石排灣郊野公園裏面。

## 歷史
土地暨自然博物館係由海島市政廳籌建，喺1997年3月21號開放。佢係路環第一個自然博物館，而家博物館由市政署管轄。

## 設施
呢個博物館有兩座場館共五個展區，面積有57平方米，藏有300幾件收藏品，入場唔使錢。

*第一展區介紹澳門地理位置同氣候、樹木價值同功能、水嘅重要性同侵蝕嘅成因同影響等情況。
*第二展區介紹以前澳門離島區農牧業嘅情況同使用工具。
*第三展區係一片空地，喺兩個場館之間，展示鋤地、灌溉、打禾同磨谷等不同農業生產活動嘅造型。
*第四展區展示一個小型紅樹林種植池，介紹澳門紅樹林。紅樹林曾經遍佈路氹連貫公路一帶水域，係澳門生態環境不可缺失嘅重要部分。
*第五展區陳列中國傳統中藥系列，設有視聽器介紹唔同中藥嘅效能，又展出樹木圖片、畫像同標本介紹海島重植林木情況。另外，展區都有陳列澳門多種特有嘅植物樣本，同展示出同世界各地相關部門交換種子情況。介紹其中一粒喺塞舌爾群島地球上已知嘅最大種籽標本。另外，設有灌輸保護環境同生物種群等相關展板。

## 交通
*澳巴21A、50、59
*新福利25、26A

## 睇埋
*澳門大熊貓館
大賽車博物館

**大賽車博物館**（，**Museu do Grande Prémio**）係澳門嘅博物館，喺新口岸，1993年開張。
澳門海事博物館

**海事博物館**（，**Museu Marítimo**）係一所座喺澳門風順堂區媽閣廟前地1號以海事同航海為主題嘅博物館。澳門曾經喺1919年設立海事及漁業博物館，但係喺第二次世界大戰嗰陣時因為被空襲而閂館；當局喺1987年11月7號喺媽閣廟前地嘅一座葡萄牙特色建築物設立海事博物館，直至到1990年6月24號遷至現址。

## 歷史
1986年，當時海事署(即係依家嘅海事及水務局)署長蘇勵治海軍中校提出建立海事博物館，選擇咗喺媽閣廟前地一棟古老嘅建築物作為展覽大樓。展覽大樓嘅正面建築係依照船形狀嚟設計，座落喺河口側近，喺供奉漁民嘅女保護神（媽祖）媽閣廟側近。

## 開放時間
*上晝10點至下晝6點 (下午5點半停止入場)
*逢星期二休館

## 入場飛
*星期一至六
**10歲至17歲 Mop5
**18 歲至 64 歲 Mop10
*星期日
**10歲至17歲 Mop3
**18歲至64歲 mop5

10歲留下細路、65歲或以上老人家、持澳門居民身份證人士、持有效國際博物館協會會員證、本地或者國際老師證、記者證人士免費入場。

持有效本地全日制學生證或者國際學生證人士，標準入場飛（10蚊票）七折優惠，即係每張Mop7蚊。

## 設施
依家海事博物館嘅展覽大樓有3層，好似一隻已揚帆嘅三桅帆船，面積為800平方米，主要由展覽館、圖書館同露天茶座三個部分所組成。

### 展覽館
展覽館由海事民俗展覽廳、海事歷史展覽廳、海事技術展覽廳同水族館4個展區所組成：

* **海事民俗展覽廳**（）展出海上航海學校嘅薩格雷斯號（）嘅模型、10隻葡萄牙傳統漁船模型、一隻由鯨魚嘅骨而制成嘅龍舟模型、澳門以及南中國地區嘅漁民傳統同藝術、船隻、服飾以及同漁民民俗相關嘅節日描述等展品；
* **海事歷史展覽廳**（）主要展示葡萄牙同中國喺15世紀至17世紀嘅海事歷史，展品包括葡萄牙航海家喺航海時代曾經使用嘅卡拉維拉船同商船模型、輔助航海器具、17世紀嘅澳門地理立體模型等展品；
* **海事技術展覽廳**（）展出同航海技術相關嘅展品，例如中國沿海第一座燈塔——東望洋燈塔模型、八分象限儀、六分象限儀、望遠鏡、羅盤等展品；
* **水族館**（）展出河流嘅河床、海港、珊瑚礁同埋深海合共4個唔同水底嘅環境。

### 圖書館
圖書館館藏大約有2,500本有關海事技術、海事民俗學、葡萄牙同中國嘅海事歷史、澳門歷史等類別嘅相關書籍。另外，亦有一個相片檔案庫，藏有有關海事資料同澳門近代歷史等相關圖片。

### 露天茶座
露天茶座喺海事博物館以北一個露天地方，佢面積同一個籃球場一樣，可以遠望至對岸嘅中國大陸珠海市香洲區灣仔。

## 參考
澳門林則徐紀念館

**林則徐紀念館**（，**Museu Lin Zexu de Macau**）係澳門嘅博物館，喺花地瑪堂區，1997年開張。
澳門消防博物館

**澳門消防博物館**（，**Museu dos Bombeiros**）係澳門嘅博物館，喺連勝馬路，1999年開張。
仁者無敵

《**仁者無敵**》（），係香港無綫電視一套電視劇，1980年喺翡翠台首播，長20集，由盧海鵬、石修、李琳琳主演。

類:1980年無綫電視劇集
楊家將 (香港電視劇)

《**楊家將**》（），係香港無綫電視一套電視劇，1985年喺翡翠台首播，長6集，由劉德華、黃日華、周潤發、苗僑偉、梁朝偉主演，呢套劇創新之處係加入類似希臘神話嘅情節：天界眾神因為鬥氣而整蠱楊家將。

## 出面網頁
*無綫電視官方網頁(TVBI) - 楊家將
*《楊家將》 GOTV 第1集重溫
*
生命之旅

《**生命之旅**》（）係種圖板遊戲，模擬一個人由中學畢業到退休嘅人生經歷，鬥賺得多錢。
生命之旅 (電視劇)

《**生命之旅**》（），係香港無綫電視一套電視劇，1987年喺翡翠台首播，長59集，由萬梓良、鄭裕玲、吳鎮宇、周海媚、周星馳主演。

類:1987年無綫電視劇集
澳門通訊博物館

**通訊博物館**（，）係澳門嘅博物館，澳門半島花地瑪堂區黑沙環馬交石砲台馬路7號，近新口岸水塘，2006年3月1號開張，由澳門郵電局管理。

## 目標
*向澳門市民同遊客推廣集郵技術同宣傳澳門郵票
*服務澳門市民，特別係中小學生，提倡集郵文化同推動普及電訊科學同技術
*喺電訊領域中畀參觀者互動、探索、實驗、滿足同發展潛能

## 開放時間
*展覽廳：每日朝早9點至下晝5點半（公眾假期休館）
*博物館商店：星期一至五朝早9點至下晝1點、下畫2點半至5點45分（星期五至5點半）

## 設施
### 地下
***大廳**：用嚟做臨時特別展覽。
***多功能活動室**：面積有100平方米，可以用嚟舉辦博物館活動、學校項目同臨時展覽。
***演講廳**：有100個座位，用嚟進行科學演示同播放影片，又會用嚟舉行唔同議題嘅科學研討會。
***博物館商店**：賣集郵品、紀念品、有關書籍、教育套裝同科學玩具，亦會提供一般郵政服務。

### 1/F
1樓嘅郵政與集郵展區集合遠程通訊發展過程中用過嘅系統同技術藏品以及設備，展示有關澳門郵政局歷史息息相關嘅郵票珍藏同郵政器具藏品。

***郵政局歷史**：展出有關澳門郵政局歷史嘅大型壁畫。
***通訊基礎**'：用各種壁畫、幻燈片、聲響等介紹通訊史。另外，設有視報機、鐵罐電話、同猩猩對話嚟體驗通訊技術。
***迷你影院**：可以容納15至20位參觀者睇《郵差叔叔的一天》、《澳門郵票的藝術》、《郵件的旅程》、《通訊工程》。
***模擬飛行器**：係早期嘅西科爾斯基S-42型機艙，簡化駕駛座可操控有澳門景象嘅模擬飛行器。
***郵政天地**：展出嚟自世界各地充滿特色嘅信箱同郵筒，可以玩郵政人員角色扮演遊戲。
***郵票天地**：提供一啲製作郵票嘅工具自製郵票，每個月會舉行郵票設計比賽，頭三名設計者有獎攞。
***集郵**：展示澳門郵票嘅原圖稿同世界各地郵票同集郵品等。

### 2/F
二樓電訊展區係博物館嘅互動區域。除咗展出有關澳門郵政局歷史發展相關嘅電訊設備之外，仲會有電磁、靜電、直流電、交流電、電報、電話、無線電廣播、資訊處理、傳輸、模擬電子同數碼電子為主題嘅科學展品。
***火花**
***電磁學**
***交流電路**
***直流電路**
***電報機**
***電話**
***現場示範**
***廣播**
***資訊處理**
***電子實驗室**
***模擬電路實驗室**
***數碼實驗室**
***電子工作坊**
***模擬世界**
***元件展廊**
***傳輸**

### 平台
平台係一個休閒區，為各個年齡層參觀者提供多款通訊相關嘅遊樂設施，包括悄悄話、雙筒望遠鏡、走進萬花筒（參觀者入咗大型萬花筒會見到自身影像聚焦）同埋潛望鏡。

## 收費
;個人
*成人：MOP$10
*澳門學生證、國際學生證持有人：MOP$5
*3歲以下細路、「頤老咭」持有人同殘疾人士：免費

;團體
*學校參觀團：免費
*15人或者以上：每位MOP$7

## 交通
### 巴士
巴士2、2A、6A、18

## 出面網頁
*通訊博物館
成吉思汗 (無綫電視劇)

《**成吉思汗**》（），係香港無綫電視一套電視劇，1987年喺翡翠台首播，長10集，由萬梓良、黃日華、劉青雲、關禮傑、劉美娟、謝寧主演。

類:1987年無綫電視劇集
太平天國 (搞清楚)

**[[太平天國]]**係19世紀一個起義政權，亦可以係：
*太平天國 (香港電視劇)
*太平天國 (大陸電視劇)
澳門科學館

**澳門科學館**（，**Centro de Ciência de Macau**）係澳門以科學為主題嘅博物館，喺新口岸，2009年開張。附近建築物有澳門文化中心同澳門漁人碼頭。

## 設計
由建築師貝禮中設計，由澳門特別行政區政府投資同興建，建築費3.37億澳門元。

展覽中心係成個建築嘅核心，高57米（187英尺），由一個傾斜圓錐體同頂部一個斜切圓柱體所組成。展廳地面以下係機電房同物資儲存地庫。

## 館長
現任館長係邵漢彬，由2013年獲委任到依家。

## 開放時間
每日10:00 - 18:00，逢星期四同農曆年除夕休館。

## 入埸費
***閉館前30分鐘停止售票**

### 畀錢方式
澳門幣、港幣（匯率1:1）、信用咭（Visa咭同Master咭）、澳門通、支付寳、極易付同雲支付。

## 樓層分佈
*5/F 觀賞台
*4/F 通道連接觀賞亭
*3/F 電學及電磁學廳、運動競技廳、運動健康廳、環保廳
*2/F DNA廳、物理力學廳、聲學廳、機械人廳
*1/F 特備展覽、航海科學廳、兒童科學廳、兒童樂園廳
*G/F 特備展覽、太空科學廳
*收費區出面：售票處、禮品店、麥當勞、咖啡閣、親子互動區、洗手間、育嬰室、通道去觀賞台

## 交通
*巴士3A、8、10A、12、17、17S
太平天國 (香港電視劇)

《**太平天國**》（），係香港無綫電視一套電視劇，1988年喺翡翠台首播，長45集，由呂良偉、陳敏兒、歐瑞偉、黃日華、蔡嘉利、毛舜筠、劉青雲、鄧萃雯主演。

類:1988年無綫電視劇集
無冕急先鋒

《**無冕急先鋒**》（），係香港無綫電視一套電視劇，1989年喺翡翠台首播，長20集，由邵仲衡、黎美嫻、甄子丹、吳鎮宇、姚正菁、鄭艷鳳主演。

類:1989年無綫電視劇集
飛虎群英

《**飛虎群英**》（）係香港無綫電視一套電視劇，1989年喺翡翠台首播，長20集（香港首播剪成15集），由甄子丹、關禮傑、林偉健、李婉華、龔慈恩、盧宛茵、楊寶玲、歐陽震華主演。

類:1989年無綫電視劇集
命運迷宮

《**命運迷宮**》（），係香港無綫電視一套電視劇，1991年喺海外發行，長15集，由曾偉權、甄子丹、曾華倩、黎美嫻主演。

類:1991年無綫電視劇集
笑看風雲

《**笑看風雲**》（），係香港無綫電視一套電視劇，1994年喺翡翠台首播，長40集，由鄭少秋、鄭伊健、郭晉安、郭藹明、陳松伶、朱江、古巨基、許紹雄主演。

## 前後節目

類:1994年無綫電視劇集
難兄難弟

《**難兄難弟**》可以係：
;電影
*難兄難弟 (1960年電影)
*難兄難弟 (1982年電影)
;電視劇
*難兄難弟 (1979年電視劇)
*難兄難弟 (1990年電視劇)
*難兄難弟 (1997年電視劇)
難兄難弟 (1997年電視劇)

《**難兄難弟**》（）係香港無綫電視一套電視劇，1997年喺翡翠台首播，長25集，由羅嘉良、吳鎮宇、宣萱、張可頤主演。

類:1997年無綫電視劇集
天地豪情

《**天地豪情**》（），係香港無綫電視一套電視劇，1998年喺翡翠台首播，共62集，由黃日華、羅嘉良、陳錦鴻、張家輝、郭藹明、周海媚、宣萱、蔡少芬主演。

類:1998年無綫電視劇集
公主嫁到

《**公主嫁到**》（），係香港無綫電視一套電視劇，2010年喺翡翠台首播，長32集，由佘詩曼、陳豪、鍾嘉欣、黃浩然、陳法拉、馬國明主演。

呢套劇嘅演員班底同造型，都同《宮心計》非常相近，兩者都以唐朝做背景，當時甚至有啲媒體形容佢係《宮心計2》。不過，《公主嫁到》係一套喜劇，而且故事同《宮心計》完全無關。但係《公主嫁到》入面亦的確將《宮心計》嘅插曲《風車》進行咗一啲二次創作，喺故事入面用嚟諷刺包括佘詩曼在內嘅一班刁蠻公主。

## 前後節目

## 參考

類:2010年無綫電視劇集
烈火雄心

《**烈火雄心**》（），係香港無綫電視一套電視劇，1998年喺翡翠台首播，長43集，由古天樂、王喜、關詠荷、李子雄、梁琤、錢嘉樂、鄭敬基主演。

類:1998年無綫電視劇集
新世界NEW WORLD

《**新世界NEW WORLD**》係中國歌手華晨宇出嘅第四張專輯。呢張專輯由中國音樂製作人鄭楠製作。

## 簡介
呢張專輯嘅風格有流行、搖滾女重金屬、雷鬼，古風等。呢張專輯共8隻歌，全部係由華晨宇作曲，除咗《與火星的孩子對話》同《好想愛這個世界啊》外，其他歌都係由華晨宇同鄭楠一齊編曲。

## 曲目

## 發行
《新世界》除咗以數碼專輯喺2020年4月8號喺網易雲音樂出之外，同時仲有兩版實體專輯，《火星豪華珍藏USB版》同《降臨地球雙CD版》。前者喺2020年5月11號喺天貓嘿喲旗艦店首發，後者就原定喺2020年6月15號出，而後因生產工序原因，順延到6月30號出。

## MV
呢張專輯夾埋拍咗2隻MV，其中包括同歌迷一齊寫同唱嘅《與火星的孩子對話》同《鬥牛》喺火星豪華珍藏USB版銷量突破15萬張，數碼專輯更是達到了160完張。

## 參考
維也納交響樂團

**維也納交響樂團**（），係奧地利維也納嘅管弦樂團，主要嘅演出場地係維也納音樂廳。
茶多酚

**茶多酚**係統稱由茶中發現到嘅啲天然植物化合物多酚類。啲化合物會影響茶嘅味道同口感。茶多酚包括兒茶素、茶黃素、單寧同埋類黃酮。

綠茶發現嘅多酚包括埋表沒食子兒茶素沒食子酸酯（EGCG）、表沒食子兒茶素、表兒茶素沒食子酸酯同埋表兒茶素之類成分；綠茶裏便仲含有啲黃烷醇似山柰酚，槲皮素同楊梅黃酮。

## 兒茶素類

兒茶素類包括表沒食子兒茶素-3-沒食子酸酯（EGCG）、表兒茶素（EC）、表兒茶素-3-沒食子酸酯（ECg）、表沒食子兒茶素（EGC）、兒茶素、同埋沒食子兒茶素（GC）。綠茶中EGCG嘅含量高啲。

啲兒茶素佔到25％嘅新鮮茶葉乾重， 之兒茶素嘅總含量出於物種差異、克隆變異（clonal variation）、生長位置、季節、光照變化同海拔高度嘅唔同而走差好大。佢哋幾乎存在於由山茶製成嘅所有茶中，包括埋白茶、綠茶、紅茶同埋烏龍茶。

歐洲食品安全局（European Food Safety Authority）喺2011年進行有嘅一項分析發現，茶中啲兒茶素戥維持正常血液LDL-膽固醇濃度之間冇顯示到因果關係。

4-羥基苯甲酸，3,4-二羥基苯甲酸（原兒茶酸），3-甲氧基-4-羥基苯丙酸同3-甲氧基-4-羥基苯甲酸（香草酸）係綠茶浸液（infusion）落到人體入邊主要嘅兒茶素代謝產物。

## 茶黃素

睇在茶葉嘅氧化度，兒茶素單體結構捱代謝成二聚體茶黃素戥低聚物茶紅素。紅茶啲苦澀味歸功於茶黃素。一杯紅茶（200毫升）裏便啲茶黃素嘅平均含量係12.18&nbsp;毫克。

紅茶裏便發現到三種主要類型嘅茶黃素，即茶黃素（TF-1），茶黃素-3-沒食子酸酯（TF-2）戥茶黃素-3,3-二沒食子酸酯（TF-3）。

## 單寧
單寧酸係一種澀味、苦味嘅多酚化合物，可以結合同埋整沉澱啲有機化合物去。沒食子酸參與結合成嘅所有兒茶素，例如EGCG（表沒食子兒茶素沒食子酸酯），之係具有收斂特性嘅單寧。

## 類黃酮
截至2020年，啲喊做類黃酮嘅酚類仲畀初步研究緊，之冇證據表明類黃酮會對身體健康或疾病風險有影響。茶係普通食品同飲料產品裏便類黃酮含量最高嘅一種。 兒茶素類係生長中嘅茶葉中最大嘅類黃酮類。根據美國農業部發布嘅報告，喺200毫升嘅茶入便，類黃酮嘅平均總含量綠茶係266.68毫克、紅茶係233.12&nbsp;毫克。 

## 研究
2020年嘅一項審查發現，低至中等質素嘅證據表明每日飲茶可能會降低心血管疾病同死亡嘅風險。

2007年嘅一項研究發現，營養混合物含有綠茶（多酚）同維他命C嘅會「抑制感染細胞中病毒核蛋白嘅產生」。即係話，份研究發現，含綠茶嘅營養混合物都係一種抗病毒藥物，之冇毒副作用。

## 考
倫敦交響樂團

**倫敦交響樂團**（）係英國倫敦最舊嘅管弦樂團，喺1904年成立，佢前身係1895年成立嘅「女王大廳管弦樂團」，而家世界上出名嘅管弦樂演奏團體。

## 註

## 攷

## 連出去
* 倫敦交響樂團官方主頁 
*
馬賽克樂隊

**馬賽克樂隊**（；；），係中國大陸搖滾樂隊。

## 簡歷
呢隻樂隊喺2008年成立。2017年，出第一張唱碟《NO CLUB》。2018年，出第二張唱碟《勁歌熱舞》。2020年，參加愛奇藝綜藝節目《樂隊的夏天》第二季；同年年底，參加《2020-2021湖南衛視跨年晚會》。

## 攷

## 連出去
*
*[《馬賽克樂隊》喺[豆瓣]嘅資料]
卓越 (樂手)

**卓越**（），係馬賽克樂隊嘅結他手、音樂製作人。

## 簡歷
佢喺四川音樂學院畢業。馬賽克樂隊《NO CLUB》唱碟入面嘅歌全部都係由佢負責填詞同作曲。

## 攷

## 連出去
*
雞蛋與羔羊

《**雞蛋與羔羊**》（）係香港女歌手謝安琪喺2014年6月30號夜晚8點喺網上出嘅一隻年度大碟入面嘅粵語歌。

## 簡介
創作人周博賢話呢首歌取材自第86屆奧斯卡金像獎最佳電影《被奪走的12年》­，講一個自由人一夜變成奴隸嘅故事。呢首歌嘅官方MV喺唔夠兩個禮拜就有成一百萬人睇，並喺2014年香港十大最潮YouTube音樂影片排第7，但呢隻作品冇派台，優化之後又因涉嫌政治敏感內容被中國政府禁咗。

## 背景
《雞蛋與羔羊》由謝安琪同音樂創作人周博賢一齊發佈，外界估呢隻歌嘅意思係同嗰時嘅香港局勢同「七·一」回歸日而寫。
曲中有「成為奴隸，大劫在頭上，不堪設想」之類帶有特殊意味嘅歌詞，並用關鍵字「A餐」、「B餐」唱出「A餐雞蛋撞石牆，不怕壯烈下場，決不退讓」，「B餐俯首做白羊，一世困在牧場，餐券這兩張，怎麼取向」等歌詞。喺MV入面，謝安琪被封口，媒體對呢個畫面解讀做「呼籲港人現在不站出來，恐再無機會為自己發聲了」。

喺出歌嗰晚8點，創作人周博賢喺Facebook到分享，並寫咗五隻字：「新歌，不解釋」。雖然隻歌嘅製作團隊喺歌詞上留咗註腳，話呢個作品取材自奧斯卡金像獎年度最佳電影《被奪走的12年》­，公眾就覺得歌詞呼應緊香港嘅現況。

## MV

;收睇次數

## 政治審查
幾日後，有報道話中國政府負責審查嘅相關宣傳部門令影片網站「嚴格查刪」兩隻粵語歌嘅影片，分別係《雞蛋與羔羊》同《問誰未發聲》。

## 參考

## 出面網頁
* 《雞蛋與羔羊》敢擺上網唔畀電台播祖兒寸謝安琪借政治歌抽水（附歌詞）《蘋果日報》（香港）
*
傘下奇蹟

《**傘下奇蹟**》（）係一隻為聲援香港人喺2014年9月28號開始嘅讓愛與和平佔領中環（佔領中環）運動同後續雨傘革命嘅香港粵語歌，主要為香港市民團結表達捍衛香港民主嘅意志而加油打氣，傳達香港市民只要相信理想就會成真。

## 簡介
呢首歌曲由幾位香港中文大學個學生改編同翻譯自動畫片《埃及王子》嘅經典主題曲《When You Believe》，呢歌曲個MV喺2014年10月1號喺Youtube發佈後，好快喺網上同支持者之間流傳。

## 參考
格外樓神

《**格外樓神**》（）係港台電視同屋宇署聯合製作嘅單元劇，內容主要係講屋宇署工作同樓宇安全。套劇由2021年1月2號到2月20號逢禮拜六21:30-22:00喺港台電視31首播，總共7集，監製李雅欣。

## 演員一覽
### 第1、2集：真相
*袁富華 飾 趙宇琛
*張松枝 飾 莫永康
*李任燊 飾 詹柏林
*陸駿光 飾 流浪漢
*黎萬宏 飾 曾近平
*趙善恆 飾 白偉琳
*黃樹棠 飾 盧逸遠
*張蔓姿 飾 李穎珊
*萬斯敏 飾 趙宇琛妻
*陳曾寧 飾 趙詠姿
*方健儀 飾 魏素文
*歐陽偉豪 飾 范逸如（Ben Sir）
*陳子豐 飾 凌學禮
*黃文標 飾 John哥
*葉進 飾 尹立天
*陳桂芬 飾 發展局局長
*黃素歡 飾 李穎珊母親

### 第3集：安樂窩
*呂熙 飾 成禮文（Steven）
*陳麗雲 飾 蘭姨
*鄭敬基 飾 鍾日發（發記）
*歐陽偉豪 飾 范逸如（Ben Sir）
*張紋嘉 飾 Yvonne
*羅雪妍 飾 呂雪瑩（Eva）

### 第4集：一家之主
*黎萬宏 飾 曾近平
*陳凱詠 飾 陳婉儀（Mika）
*郭慧 飾 曾近平太太
*張滿源 飾 德哥
*李尚正 飾 洪大力
*鄭啟泰 飾 王子良（王Sir）

### 第5集：見招拆招
*陳國邦 飾 韋嘉芙（舅父）
*楊英偉 飾 呂非同
*岑珈其 飾  榮哥
*尹光 飾 孝叔
*蔡運華 飾 社工 

### 第6集：見招拆招
*陳子豐 飾 凌學禮
*吳海昕 飾 方碧儀（Jackie）
*張雷 飾 勁爺
*樓南光 飾 招牌大王霍生
*高翰文 飾 潘正文
*熊倬樂 飾 珍姐兒子
*李建邦 飾 二師弟

### 第7集：樓上樓下
*余香凝 飾 Kristy
*鄭敬基 飾 鍾日發（發記）
*吳浣儀 飾 六姨婆
*譚小環 飾 菲姐

## 出面網頁
*香港電台網站 : 電視|格外樓神
鏈甲

**鏈甲**（**Chain mail**）係種裝甲，結構類似鎖鏈，由好多金屬環一環扣一環，主要抵檔刀劍攻擊。
集束炸彈

**集束炸彈**（**Cluster munition**）簡稱**集束彈**，係種炸彈，個炸彈入面裝住好多粒細炸彈，爆嗰陣加大破壞範圍，通常用喺空投。
土製炸彈

**土製炸彈**（**Improvised explosive device**），俗稱**土製菠蘿**，係種炸彈，可以用日常生活嘅物料簡單製作，通常都係恐怖份子用，至於點解土製炸彈係香港又叫「土製菠蘿」，除咗因為有啲手榴彈嘅外形似菠蘿，更重要嘅係1967年六七暴動果陣時，工聯會搞咗個叫鬥委會嘅恐怖組織係香港發動「遍地菠蘿」嘅恐怖活動，號召左派暴徒同左派中學學生係香港周圍放真假炸彈進行恐怖襲擊，利用當年仲有得買嘅煙花爆竹，土法製造炸彈，哩啲土法製造嘅「菠蘿」炸彈就叫做「土製菠蘿」，不過出名嘅原因係啲「土製菠蘿」唔係淨係針對警察，係連兒童遊樂場、電車站、碼頭同銀行都擺埋「土製菠蘿」，有啲炸彈仲係由大廈掟落街，果幾個月鬥委會用「土製菠蘿」大肆襲擊平民，日日都上嗮報紙新聞版，左派暴徒仲係整炸彈時放入大量鐵釘同玻璃碎，哩啲「菠蘿」係爆炸時會產生大量尖銳嘅碎片，具有兇殘嘅殺傷力。係六七暴動時俾「土製菠蘿」炸死嘅唔止係警察，仲有好多無辜市民死傷，「菠蘿」係香港亦由此變咗係土製炸彈嘅代名詞。

## 參考資料
小行星10061

**小行星10061**，係太陽系小行星帶嘅一粒小行星。

## 參考資料

## 睇埋
*小行星一覽 (10001-11000)
泡菜

**泡菜**，又叫**酸菜**，古代叫**葅**，係指為咗利於長時間存放而經過發酵嘅蔬菜。一般來講，只要係纖維豐富嘅蔬菜或生果，都可以製成泡菜。

## 睇埋
*鹹酸菜
藍奕邦

**藍奕邦**（，）係香港男歌手、詞曲作者同舞台劇演員。

## 連出去

*藍奕邦官方網頁（存檔於2014年12月18日）
*
*
*
*藍奕邦豆瓣音樂人小站
*藍奕邦曲詞作品列表
*藍奕邦Yahoo! blog（已棄用）
雒越

**雒越**又喊做**駱越**，最早源自於越，屬百越嘅一支，分佈喺中國廣東西南部、廣西南部、越南北部呢一柵，中心曾經喺交趾一柵。

「雒越」個「雒」有水田嘅意思。啲人靠農業過活，由戰國時代開始生活喺廣西。駱越人經常跟西甌人（首府鬱林）共同生活喺同一笪埞，所以古籍度都並稱埋佢哋兩者。之後駱越着併入南越，之漢朝喺度設交趾、九真、日南等郡 。

雒越雖然係咁多百越裏便至落後嘅一支，但製作銅鼓嘅技術好高。佢哋喺戰國末年遷到越南紅河一柵，成立唨甌雒國；東漢之後改喊做「里人」。戥佢哋最相近嘅族羣係京族、芒族啲南亞語系民族，之東山文化傳播到東南亞各國。

## 相關

* 文郎國
* 甌雒國

## 參考文獻
方大同

**方大同**（；，）係美籍香港唱作男歌手同埋音樂製作人。佢阿爸方亦光（）係美籍華人，而阿媽係香港人梁茹嵐。方大同喺夏威夷出世，佢喺上海同廣州成長，1997年定居喺香港。

方大同喺2005年發行佢第１張個人專輯《》出道。佢喺2008年攞到叱咤樂壇流行榜頒獎典禮嘅「」，係嗰個頒獎禮成立以嚟最後生同埋出道年資最淺嘅男歌手金獎得主，亦都係21世紀出道就攞到金獎嘅男歌手。佢喺台灣金曲獎上面曾經攞到６次最佳國語男歌手獎嘅提名，仲喺2017年憑住佢嘅專輯《》而攞獎。方大同喺2021年憑住佢首歌《麵麵》攞到第32屆金曲獎嘅最佳單曲製作人獎。

## 音樂作品
### 錄音室唱碟

### 精選集

### 細碟

### Live唱碟

### 單曲
;獨唱單曲
* 2006年《花語》（作曲/作詞/編曲/監製）（薛凱琪《糖不甩》嘅國語Demo版本）
* 2008年《Hyper Ert》（監製）
* 2008年《動植物語》（作曲/作詞/編曲/監製）
* 2010年《椰殼》（作曲/作詞/編曲/監製 Nokia 樂隨享 - 天下玩樂令歌曲）
* 2011年《Rosy》**（作曲/作詞/編曲）（麥浚龍x 蒼井空《超生培慾》的Demo版本）
* 2017年《Catch A Dream》（作曲/作詞/編曲/監製）
* 2018年《Ten Reasons》（作曲/作詞/編曲/監製）
* 2018年《Throw It Off》（作曲/作詞/編曲/監製）[2018年TIO靈心之子巡迴演唱會主題曲]
* 2018年《假行僧》（編曲/監製）[翻唱自崔健《假行僧》]
* 2019年《白髮》（作曲/編曲/監製）
* 2019年《勝者精神》（作曲/作詞/編曲/監製）

;廣告歌
*2009 Yahoo! 香港 - 「Yahoo! 十周年」歌曲（曲詞編）
*2009 Nokia - 「無處不玩樂」Theme Song《玩樂》
*2009 Nokia 5230 - 主題曲：《玩樂》
*2009 華南銀行 Love悠遊聯名卡 - 主題曲：《每個人都會》（《橙月 Orange Moon》）

#### 合唱單曲
;國語
*2008年 方大同+薛凱琪《復刻回憶》
*2008年 方大同+蘇醒《好兄弟》迪士尼&彼思動畫片「反斗奇兵2」中文主題曲
*2012年 方大同+薛凱琪《All You Need Is Me》
*2013年 方大同+蛋堡《寫一首歌》
*2013年 方大同+陶晶瑩《是愛》
*2016年 方大同+吳建豪《蹦蹦》
*2017年 方大同+薛凱琪《天生一對》
*2018年 方大同+王詩安+王蕾《明天》
*2018年 方大同+王詩安《頌海》
*2019年 方大同+家家《在家裡》

;粵語
*2004年 鄭秀文《多得他》
*2010年 農夫《吹摯友》

#### 公益歌
;國語
*《承諾》 香港演藝人協會四川大地震賑災主題曲
*《相親相愛》 華納群星四川大地震賑災歌曲
*《哥哥》群星版 2010年北京電視台春節聯歡晚會親情歌曲
*《有隻老虎》 華納群星虎年賀歲歌曲
*《為你加油》 華納群星「2011MusicRadio我要上學海馬汽車1200助學+行動」主題曲
*《唱歌給你聽》 江蘇音樂臺「音樂種子 春蕾助學行動」公益主題曲

;粵語
* 《抱抱一個人》「抱抱良音05」抱抱歌
* 《音樂力量》 國際唱片業協會（香港會）「給音樂生命」主題曲
* 《心火相傳》 謝安琪/吳雨霏/林峯（Feat.農夫/方大同）「太陽計劃2008」主題曲

;英文
* 《Beds are Burning》「Tck Tck Tck: Time for Climate Justice」宣傳活動主題曲

### 幫人哋寫嘅歌

## 派台歌成績

（*）表示仍在榜上

（^）代表由於TVB同包括佢所屬嘅華納唱片嘅四大唱片公司嘅版稅紛爭而冇派上TVB

（**）根據中文歌曲龍虎榜2011年12月31號嘅錄播，《Rosy》原本係中文歌曲龍虎榜排第20，後來就被中文歌曲龍虎榜當局換走，2011年12月31號新榜單第20位被換做陳奕迅嘅《神奇化妝師》。

**粗體**表示TVB同華納唱片版稅紛爭時期嘅三台冠軍歌

## 演出作品
### 廣播劇
*2006 叱咤903 黃金少年 飾 流浪漢「祿」/大富豪「祿」（特別演出）
*2006 叱咤903 戀愛樂園 飾 Adrian
*2006 緣來敲錯門 飾 Khalil
*2008 馬來西亞988 一千零七天的愛情 飾 **方大同**
*2009 叱咤903 最好的時光 二 飾 劉小軍

### 舞台劇
*2006 903 id Club 森美小儀歌劇團Big Nose 飾 Big nose大樂團團員

### 電影
*2010 戀愛通告 飾 **方大同**（友情客串）合作演員：王力宏，劉亦菲

### 綜藝節目
*2015  唱遊天下
*2018  ViuTV 虔誠到爆-巴哈伊教
*2018  蒙面唱將第3季
*2019  ViuTV 大同·大不同
*2019  大事發聲

### 廣告代言
*2009 Nokia 5230
*2009 華南銀行 Love悠遊聯名卡
*2010 UNIQLO 上海全球旗艦店
*2010 Nokia 樂隨享
*2012 Giordano Disney Collection by Giordano「Simply Me」
*2012 師夷家
*2012 G-Technology
*2013 Burberry風衣藝術
*2015 KEF中國

## 書
*2009年7月 《L.I.F.E.》 日閱堂出版社
*2018年7月 艾美夢遊系列童書《金磚的秘密》、《拯救雪兒》、《生命之樹》
*2018年X月 艾美夢遊系列童書《勝者精神》

## 攷

## 出面網頁

* 
* 
* 
* 
*  Khalil Fong in Pinkwork （Sound & Video）
*  FUMUSIC賦音樂 官方網站
*
TensorFlow

**TensorFlow**（）係一個由谷歌大腦創造嘅免費開源軟件，主要用嚟砌人工神經網絡。

## 睇埋
*PyTorch
*機械學習
*人工神經網絡

## 攷
PyTorch

**PyTorch**（）係一個由Facebook嘅AI Research lab (FAIR) 整嘅開源軟件庫，主要係攞嚟砌人工神經網絡。

## 睇埋
*Tensorflow
*機械學習
*人工神經網絡

## 攷
King Jer 娛樂台

**King Jer 娛樂台**係一個以香港娛樂圈內容為主，喺Facebook專頁同Instgram運作為主，而家喺Facebook專頁有超過40萬個讚好。

## 經歷
呢個專頁以辯護容祖兒起家，但喺香港逃犯條例爭議期間，包括容祖兒在內嘅46名香港藝人為《人民日報》拍攝去抨擊反送中運動做內容嘅短片，引起部分網民批評，專頁亦有講到嗰段片，並回應網民承認同容祖兒割席。

## 參考資料

## 連出去
*
加山傳播

**加山傳播**（）係一個香港網上媒體，由馮達浚同胡戩喺香港逃犯條例爭議期間創辦。

## 背景
喺香港01專訪到，創辦人馮達浚同胡戩兩個人講到自己喺拔萃男書院畢業。而學校就喺九龍加多利山，所以取「加山」起名。而加山傳播據唔少記者都係拔萃男書院嘅舊生。

## 政治立場
加山傳播一般被當做親民主派或本土派嘅媒體，對香港逃犯條例爭議，香港國安法爭議，香港警察執法爭議等議題，都有深入報導，並多次對抗爭陣營人士做專訪。

## 攷

## 連出去
*加山傳播官方網站
*
香港健康碼

**香港健康碼**（，簡稱**港康碼**）係香港喺2021年12月10號推出嘅一個網上系統，幫合資格嘅人將佢哋嘅個人資料，例如陰性核酸檢測結果同埋疫苗接種紀錄，傳去粵康碼或者澳門健康碼系統，用嚟做廣東省或者澳門嘅健康申報。不過當2023年頭香港恢復通關，唔使香港健康碼都可以入到中國大陸同澳門，未有正式啟用嘅機會。

## 睇埋
*健康碼

## 參考資料
家 (陳潔儀單曲)

《**家**》係星加坡國慶慶典嘅主題曲，1998年喺星加坡推出。隻歌由李炳文作曲，木子填詞，陳潔儀演唱。

## 簡介
隻歌嘅中英文版本都由陳潔儀主唱，係星加坡其中一隻最出名嘅愛國歌。

## 翻唱
喺2011年2月，39位星加坡歌手（包括陳潔儀在內）連同星加坡交響樂團響應新加坡全面防衛日，重新翻唱呢隻歌，並由陳潔儀做歌曲MV監製。

## 攷
生物資訊科學

（）係一門結合生物科學，電腦科學，資訊科學，數學同埋統計學嘅誇學科，主要係研究同整一啲可以分析同處理生理數據嘅軟件。雖然生物資訊科學同計算生物學有密切嘅關係，但係兩者係唔同學科嚟。

## 睇埋
*生命科學
*資訊科學
*運算生物學
*健康資訊科學
利君雅

**利君雅**（；）係巴基斯坦裔香港傳媒工作者，先後做過now寬頻電視新聞台記者、無綫新聞記者、明報記者、香港電台助理節目主任同香港電台電視部節目《視點31》主持

任職香港電台期間，利君雅多次喺反修例運動期間積極追問政府高官，所以成為咗親建制陣營批評嘅目標。喺親建制媒體Facebook專頁入面，唔少網民留言都有針對利君雅嘅種族同膚色，包括形容佢係「女」、「應該返去巴基斯坦」、「非我族類都係無禮貌嘅產物」等。平等機會委員會敦促網絡營辦商應該要杜絕相關仇恨言論。

2021年5月俾香港電台新管理層炒咗。

## 攷

## 出面網頁
* "Tongue tied", Sunday Morning Post
* 記者利君雅追問警察721事件
NumPy

**NumPy**係一個由Travis Oliphant用Python寫嘅免費開源軟件。佢主要係攞嚟處理啲關於高維陣列（Array）同矩陣（Matrix）嘅運算。今時今日主要係應用喺大數據（Big Data）同機器學習（Machine Learning）呢兩個範疇。

## 睇埋
*PyTorch
*機械學習
*人工神經網絡

## 參考資料
祝壽歌

《**祝壽歌**》，係首生日嗰陣會唱嘅粵語歌，原唱係鄭少秋、汪明荃，呢隻歌收錄喺《歡樂年年》唱碟，因為佢嘅歌詞瑯瑯上口，所以好受粵語圈嘅廣大民眾歡迎，重畀好多歌手翻唱，因而衍生咗好多版本，例如禤道秒版、卓依婷版、楊鈺瑩+毛寧版等等。

## 歌詞
恭祝你 福壽與天齊 慶賀你生辰快樂
年年都有今日 歲歲都有今朝
恭喜你 恭喜你

## 睇埋
*生日歌

## 拎
*
*
財神到

《**財神到**》，係首賀年歌，原唱係許冠傑，由許冠傑同黎彼得填詞，呢隻歌收錄喺《財神到》唱碟。

## 拎
*
可微編程

**可微編程**係一個編程範例，藉此數字計算機程序經由自動微分嘅方法微分得。 通常藉由梯度下降，可以實現得基於梯度嘅程序參數優化。可微編程經已喺好多領域當中使用開，特別係喺科學計算（scientific computing）同埋人工智能當中。 

## 方法
大多數可微編程框架係經由砌出一個圖表（graph）、之包含到程序中嘅控制流同埋數據結構嘅嚟工作。 較早嘅嘗試通常分為兩類：

* 基於**靜態、編譯好嘅圖**嘅方法，譬如TensorFlow，  Theano跟MXNet 。啲方法傾向於允許良好嘅編譯器優化同埋比較容易噉擴展去大型系統，但係佢哋嘅靜態性質限制唨交互能力同埋輕鬆創建得嘅程序類型（譬如啲涉及循環或遞歸嘅），而且令到啲用戶好難去推敲（reason about）佢哋寫嘅程序。

* 基於**運算符重載、動態圖**嘅方法，如PyTorch跟AutoGrad 。佢哋嘅動態同埋交互性質令到大多數程序嘅編寫同埋推敲變得更加容易。但係，佢哋會提高解釋器開銷（尤其係在組成許多小操作時），可擴展性勩尐，而且編譯器優化冇益到佢哋乜嚌。 

呢兩種早期方法都只能微分啲以適當方式為框架編寫嘅代碼，之限制唨佢哋戥其他程序嘅互相操作性。

最新軟件包 Zygote、之使Julia編程語言写嘅，同埋使用新編程語言嘅Myia ，佢哋透過捉語言嘅語法睇作圖而解決唨早時啲試驗當中撞到嘅問題。然之後任意代碼嘅中間表示部分都直接微分、優化同埋編譯得。 

## 應用
以下領域當中經已使用開可微編程，譬如將深度學習佮埋物理引擎用於機器人技術、可微分嘅光線追蹤、圖像處理同埋概率編程。 

## 睇埋

* 機器學習

## 注

## 考
軟件授權

**軟件授權**（；）係有法律性質嘅合同或指導，目的係規範受著作權保護嘅軟件使用或散佈行為。通常嘅授權方式會畀用戶來去用單一或多份該軟體嘅複製，因為若果冇授權而去用嗰個軟件，將違反著作權法畀嗰個軟件開發者嘅專屬保護。效用上嚟講，軟件授權係軟件開發者同佢嘅用戶之間個一份合約，用嚟保證喺符合授權範圍嘅情況下，用戶將唔會被控告。

## 睇埋
*版權
*專屬軟件
*自由軟件
*共享軟件
*多重特許
賀年歌

**賀年歌**（New Year Songs），又叫**新年歌**，係指喺農曆新年期間播嘅一種歌，歌詞描述新年。喺西方國家，聖誕歌可以播到元旦爲止。

## 例子
*《大家恭喜》
*《恭喜你》
*《祝新歲》
*《迎春花》
*《新春頌獻》
*《歡樂年年》
*《齊齊賀下你》
*《財神到》	
*《祝福你》
*《你最紅》

### 西方
*《友誼萬歲》

## 拎
*
提子園

**提子園**（，德文：Weinberg）係用嚟種提子嘅一笪地，種出嚟嘅提子主要用嚟整葡萄酒、提子乾，新鮮提子同提子汁。同提子園生產有拏褦嘅科學、實踐同研究畀人嗌做提子栽培（Viticulture）。
火山竉

**火山竉**（，Volcanic crater）係火山嘅竉，火山活動嗰陣喺地下熱辣辣嘅高溫物質會通過呢個竉噴到地面。

## 拎
* Volcanic Features and Landforms: Craters by US National Park Service
歐拉特徵數

喺代數拓撲入面，**歐拉特徵數**（）係一個拓撲不變量（其實係更強嘅同倫不變量），佢對好多種嘅拓撲空間都有定義，包括光滑流形（smooth/differentiable manifold）、CW-複形（CW-complex）等等，通常都會用\chi嚟表示佢。

二維拓撲多面體嘅歐拉特徵數可以用呢條式嚟計：

: \chi=F-E+V

其中V、E同F分別係點、邊同面嘅數量。例如，對所有同球面同胚嘅多面體，有：

: \chi(S^2)=F-E+V=2.

例如，對於立方體，有\chi(\text{cube})=6-12+8=2，而對於四面體，有\chi(\text{tetrahedron})=4-6+4=2。呢條公式亦都叫做歐拉公式。呢條式最早由法國數學家笛卡兒喺1635年左右證明，但係無人知。後嚟瑞士數學家歐拉喺1750年獨立證明咗呢條公式。1860年，笛卡兒嘅證明被人發現咗，之後呢條式就被人叫做歐拉-笛卡兒公式。
社會信用系統

**社會信用系統**（；）係一樣中華人民共和國政府為咗提高全社會嘅誠信意識同信用水平而提出嘅規劃。呢個計劃嚟自2014年由中國大陸國務院印發嘅《國務院關於印發社會信用體系建設規劃綱要（2014—2020年）的通知》，計劃到2020年基本建成、獎罰機制全面啟用。

而喺呢個系統入面嘅評分，最終會直接同入學、就業、社會救助等掛鉤。

## 批評
### 違反道德
有啲人會為咗喺個系統入面攞到高分一啲，紛紛捐血同做義工。但有部份觀點認為，喺倫理學上面，當一種道德行為降格做一種手段嘅時候，就算可以帶嚟好嘅結果，都係屬於違反道德。而且，道德已淪為供求關係，淪為支持消費行為嘅可代換債券，最終都係道德敗壞。

### 唔透明嘅機制
好多被納入機制嘅人都唔知道自己嘅分數，可能到咗年尾黨官公佈，甚至係喺機場出境被拒嘅時候先知，而且唔知道自己做錯啲乜。

### 侵犯人權言論自由
由於唔透明嘅機制，好多人會驚唔知幾時俾政府扣分，結果人民唔敢再批評政府或者表達意見，甚至私下同朋友講對政府嘅意見都唔敢。人權觀察（Human Rights Watch）中國部研究員王松蓮形容，就算制度入面建立嘅黑名單只係用來嚟執行法庭判決，個系統仍然會侵犯人權，因中國法院經常做出任意，唔公正嘅處決。

另外，喺有啲地區，市民喺網上發表異議言論，或者反對政府官員，甚至連上訪請願都會扣分。

### 雙重處罰爭議
一啲已經有專項法規管理嘅輕微違規或者罪行，例如衝紅燈、公交車霸佔座位、欠交管理費，都可能會喺呢個系統入面再被扣分，無異於雙重處罰。

## 攷
蘇黎世湖

**蘇黎世湖**（，德文：Zürichsee）係喺瑞士蘇黎世嘅一個湖。

## 拎
* 
* 
*Zürichsee Schifffahrtsgesellschaft—Boat schedules, mainly non-English.
*Zürichsee-Fähre Horgen-Meilen—Ferry schedules, in German.
*Waterlevels Lake Zürich at Zürich
大學教育資助委員會

**大學教育資助委員會**（；；縮寫：UGC；簡稱**教資會**）係香港政府喺1965年10月成立設立嘅非法定諮詢組織，教資會嘅委員由香港行政長官委任，佢嘅支援部門係大學教育資助委員會秘書處。教資會並冇任何法定或者行政權力，而八間受資助大學都係受佢所屬條例規管嘅法定院校，各自按條例設立校董會同擁有自主權，喺制定課程同檢視學術水平、揀學生、做研究、請教職員同訂定聘用條件，以至內部資源調撥等方面，都享有好大嘅自由度，但同時由於各受資助院校嘅營運經費主要嚟自政府撥款，所以有需要確保公帑資源用喺啱嘅地方，教資會作為政府同各資助大學之間嘅中介角色，唔單止為各受資助大學嘅發展同學術事宜畀意見，亦會從制度層面監察大學嘅表現，確保各院校正確咁去用公帑資源同對社會負責。

## 教資會資助嘅大學
* 香港大學
* 香港中文大學
* 香港科技大學
* 香港理工大學
* 香港城市大學
* 香港浸會大學
* 嶺南大學
* 香港教育大學

以上大學被香港媒體合稱做「香港八大院校」或「八大資助院校」

## 攷

## 連出去
*大學教育資助委員會
意大利嘅省

**意大利嘅省**（）係意大利嘅組成實體，喺鎮同大區之間。自2015年以嚟，各個省畀人歸類做「二級行政單位」。

而家為止，意大利有107個二級行政單位，包括80個普通省，2個自治省，4個地區分權實體，6個自由市級財團同埋14個大城市。 

## 一覽

## 攷
科迪文

**科迪文**（，**Votic language**），係英格利亞地區民族科迪人用緊嘅一種語言，屬於烏拉爾語系嘅芬蘭語支。

## 拎
* The Red Book of Peoples of the Russian Empire: The Votes 
* Vatjan kielen näytteet：科迪文錄音
布拉希文

**布拉希文**（，**براہوئي**）係種南印語系嘅語言，主要由巴基斯坦俾路支省同阿富汗嘅布拉希人用緊。

## 拎

*Online Brahui Dictionary
*''Handbook of the Birouhi language'' By Allâh Baksh (1877)
*Brahui Language Board
*Bráhuí Báşágal (Brahui Alphabet)
*Profile of the Brahui language
*Partial bibliography of scholarly works on Brahui
*Britannica  Brahui language
* Brahui basic lexicon at the Global Lexicostatistical Database
PCR (生物學)

**PCR**（；英語：polymerase chain reaction；普通話：聚合酶連鎖反應）係一種喺分子生物學入面常用嘅核酸合成技術（recombinant technology）。PCR嘅功能就係可以喺短時間之內大量噉增加目的基因（target gene）嘅數量。

唔曾有PCR嗰陣呢，微生物複製呢樣嘢係一個好嘥錢嘥力嘅過程，需要以下嘅步驟先至可以大量複製到啲片段：
# 𢬿Restriction Enzyme嚟剪啲DNA
# 𢬿Ligase嚟將剪碎嘵嘅DNA片加入去個Vector入面
# 𢬿Electroporation或者Heat Shock嘅方式嚟送個Vector入去大腸桿菌個Competent Cell入面
# 將呢個菌喺個Petri Dish入面大量噉繁殖同培養
# 用差唔多一個禮拜嚟做繁複嘅分離同純化過程
所以呢，啱啱好夠一粒鐘嘅PCR就可以大大減低時間同繁複嘅操作。

## 用途
PCR係醫學同生物學實驗室入面成日會用嘅技術。用途呢就勁多，就好似判斷biopsy入面會唔會出現某遺傳病嘅圖譜、傳染病嘅診斷、基因複製，同埋親子鑑定呢啲噉。

## 睇埋

* 分子生物學
澳門衛生局

**衛生局**，OMP（；主權移交前叫做**衛生司**、）係專責澳門嘅醫療及食物安全以及執行政府醫療衛生政策嘅政府部門。衛生局係具有行政、財政同財產自治權嘅公共機構，並受澳門特別行政區政府社會文化司監督。衛生局轄下醫院有山頂醫院同各間衛生中心。現任衛生局局長係李展潤。

## 歷任局長
* 申道恕（1999年12月20號－2001年3月31號）
* 瞿國英（2001年4月1號－2008年3月31號）
* 李展潤（2008年4月1號－）
毅力號

**毅力號**（）係美國太空總署任務嘅一架火星探測車，旨在探索火星上嘅Jezero隕石坑。佢喺噴射推進實驗室（JPL）道整，喺美國東部夏令時間2020年7月30號上晝7:50（UTC11:50）發射 ，計劃喺2021年2月18號，美國東部標準時間下晝3點（UTC夜晚8點）降落喺火星上面。

## 參考資料
火星泥裂縫

2017年1月，科學家宣布可能喺火星上嘅大風火山口發現泥裂縫。好奇號火星車影到火星上可能發現嘅第一個泥漿裂縫（乾燥裂縫）。 佢哋可能係由乾燥嘅泥漿形成。 嗰殊比人叫做“ Old Soaker”。 據推測，理啲裂縫形成喺三十億年前，然後被更多嘅沉積物掩埋。所有呢啲材料最終變成了岩石。無耐風蝕走咗覆蓋裂紋層的層。以前，好奇號曾研究過唔同地下水和礦物質（例如硫酸鈣）造成嘅各種形狀嘅裂縫同埋山脊。呢啲裂縫係由上覆沉積物壓裂岩石的壓力引起嘅。大風火山口容納咗古老嘅湖泊，呢啲湖泊嘅深度同麵積會隨著時間嘅流逝而變化，有時會消失。泥漿裂縫表明，湖泊消失時會有乾燥嘅時期。除咗這種泥土證據外，好奇號仲發現咗較古老嘅湖同埋後生啲嘅泥岩裏面古老湖泊嘅證據。
古利姆洛·迪格斯

**古利姆洛·迪格斯**（），通常嗌**古利姆**，係墨西哥裔美國人清談節目人物，喺荷理活大道影城幫夜間清談節目*Jimmy Kimmel Live！*擔任停車場保安嗰陣一舉成名。佢繼續扮演*Jimmy Kimmel Live！*保安，但實際上毎晩都做緊占美金梅嘅拍檔。

## 早年生活
羅德里格斯出生喺墨西哥既薩卡特卡斯。

## 職業
2003年，羅德里格斯開始喺"*占美·金梅直播秀!*做停車場既保安。呢個時候佢仲有二份工作，其中一份係酒店房間服務員。佢後來轉左去做幕前工作，因為佢果時比較怕醜，所以一開始拒絕演出，之後有位製作人說服左佢。早期佢同飾演"弗蘭克叔叔" 既波滕扎喺一個名為 "*Security Night Live*"既節目度一齊演出。羅德里格斯好快就開始喺節目入面表演短劇，佢既第一個角色係扮演米高積遜既西班牙藉廚師。佢唔純正既英文加上和善既外表再加上佢既好表現，令佢得到另一個配角角色。羅德里格斯喺節目入面多數扮演一個叫"everyman"既喜劇角色。波滕扎死後，羅德里格斯喺2011年接管左紅地毯面試既工作。

羅德里格斯最標誌性既節目係"Guillermo's Hollywood Roundup"，喺節目裡面，佢著住牛仔服裝，扮曬野咁發住牛仔繩索，恥笑當時一d熱門既娛樂新聞。另外，佢會企喺由"West Coast Customs"製作，印有"Guillermobile"既單層巴士隔離，由金梅爾問佢關於小道雜誌提到既故事或者煲水新聞既問題，而羅德里格斯就以幽默有趣而又內容錯誤既方式去回答。

另一個經常會出現既橋段係，喺節目中宣佈羅德里格斯將會喺一d大電影裡面出演，而羅德里格斯就會模仿劇中既角色再剪接改編一段預告片。例如佢曾經模仿過麥·迪文喺＂*[[叛諜追擊3：最後通牒]]*＂中既角色。

羅德里格斯亦經常會去採訪名人，佢會用幽默既互動方式去採訪對方，但係其實被採訪既人根本唔知佢係邊個。喺2015年NBA總決賽果陣，佢喺場邊向熱緊身既勒邦占士大叫，希望對方注意到自己，但占士完全唔理佢。而佢更加喺往後一路計住自己到底叫左占士幾多次，占士先向佢打招乎。羅德里格斯更加會去奧斯卡頒獎典禮現場採訪名人而且送上一杯龍舌蘭酒比佢地。

2011年4月11日，羅德里格斯作為特別嘉賓喺環球電視網既節目"*Eva Luna*"既最後一集中出現。

2017年，佢喺電影銀河守護者第二集中扮演一個警察。

2017年4月，金梅爾用羅德里格斯既名＂Guillermo＂去改自己個仔名做比利。

2019年8月15日羅德里格斯喺"*占美·金梅直播秀!*表演中以紐芬蘭既傳統"紐芬蘭尖叫"，成為左迪爾多既榮譽公民。

## 個人生活
羅德裡格斯已結婚，有個仔，個名叫本吉，2011年12月11日出世。

喺2005年成為左美國公民

## 參考
澳門旅遊大學

**澳門旅遊大學**（，），前稱**澳門旅遊學院**（，，），又叫**IFTM**，係培訓澳門同亞太地區旅遊及服務業專才嘅公立高等教育學府，喺1995年9月15號由澳門理工學院旅遊高等學校同旅業及酒店業學校合併而成。2008年，獲澳門特區政府授予旅遊功績勳章。2024年4月開始，學院正式升格做大學。

同大部分大專院校唔一樣，旅遊大學規定所有大學一年級學生着校服上堂。

## 校舍
依家澳門旅遊大學分咗望廈同氹仔校區。

校本部係望廈山，有四個建築物——啟思樓、望廈賓館、協力樓同教學餐廳，而建築物之間係相連嘅。

### 望廈校區

* 啟思樓（葡萄牙文：Edifício Inspiração，英文：Inspiration Building，建築物代號：I）樓高三層，有課室、禮堂、室內多功能運動場、壁球場、空中花園等設施。另外，有一個地庫停車場。
* 協力樓（葡萄牙文：Edifício Equipa，英女：Team Building，建築物代號：T）係旅遊大學嘅行政大樓；大樓設有教學課室、模擬酒店前堂、多個模擬課室、劇場、自修室、多個多媒體學習室等設施。
* 教學餐廳（英文：Educational Restaurant，無建築物代號），係旅遊大學嘅教授烹飪教學大樓，設有停車場畀餐廳顧客使用。另外，設有烹飪教室、餅房、圖書館、員工同學生餐廳等設施。
*望廈賓館（葡萄牙文：Pousada de Mong-Há，建築物代號：P）係1979年由澳葡政府將兵營接管後改建而成。呢個賓館畀學生用嚟實習。另外，亦設有教職員辦公室、餐廳、會議室、模擬管家房、健身室等設施。

### 氹仔校區

*展望樓（Forward building），係由澳門大學圖書館改建而成嘅綜合教學大樓，原建築由葡國著名建築師Mario Duarte Duque設計。大樓樓高五層，面積有15,000平方米，設有課室、圖書館、會議場地、培訓中心、停車場、健身室、安德魯餅店。該樓代號為F。同主校區嘅啟思樓（Inspiration building）同協力樓（Team building）嘅首字母組合一齊，就係旅遊大學嘅縮寫（IFT）。

*銀禧樓（英文：Jubilee Bulding），係一座學院最新嘅大樓。喺2020年25周年之際，獲澳門特區政府分配澳門大學舊校址一地塊作未來發展空間嘅儲備土地，進一步提升學院嘅硬件設施。學院計劃興建「國際旅遊教育綜合體」，呢座建築有望成為一座具標誌性嘅校舍，增添學院現時所缺乏或者不足夠嘅設施，包括模擬教學場所、研習室、文化及藝術展覽設施、學生活動同休憩空間，以及綜合行政大樓等

*東亞樓（英文：East Asia Hall），係一座21層高嘅學生宿舍，為非本地學生提供住宿，大部分房間均係雙人臥室，同時提供有限嘅單人臥室。樓層分為男生樓層同女生樓層（唔提供男女混合樓層同房間）。8樓係員工停車場。



澳門旅遊大學(氹仔校區銀禧樓自在一閣).jpg|氹仔校區銀禧樓（自在一閣）



## 職責
* 鑑於喺旅遊業同酒店業範圍內配合需求嘅各種職業上嘅要求，促進開展喺文化、科技同職業上嘅高級、中級培訓以及給予專業資格嘅培訓；
* 喺旅遊業同酒店業培訓方面，促使培訓質素嘅提高，指導同統籌一個喺程序方面嘅全面性同規範性結構；
* 鑑於旅遊業同酒店業職業培訓嘅實習階段，提供優良之理論/實踐培訓；
* 鼓勵以及開展同職業培訓相關嘅技術教學研究；
* 喺旅遊現象、其成因同社會經濟影響嘅研究方面提供合作；
* 根據勞動力市場嘅客觀同系統嘅指標，開辦適當嘅培訓課程；
* 促進同支持旅遊以及酒店方面職業嘅社會專業聲望；
* 合作推廣澳門特別行政區旅遊業嘅技術專業質素形象。

## 組織法例
* 第45/95/M號法令（1995年8月28號《澳門政府公報》）設立旅遊培訓學院－若干廢止。
* 第42/96/M號法令（1996年7月29號《澳門政府公報》）修改一九九五年八月二十八日第45/95/M號法令。
* 第47/97/M號法令（1997年11月17號《澳門政府公報》）修改旅遊培訓學院嘅官方中文名稱。
* 第477/99/M號訓令（1999年12月6號《澳門政府公報》）核准《旅遊學院教學人員同酒店業專業培訓人員通則》。
* 第47/2010號行政命令（2010年6月14號《澳門特別行政區公報》）旅遊學院嘅人員編制。
* 第27/2019號行政法規（2019年8月7號《澳門特別行政區公報》）澳門旅遊學院章程。

## 組織架構

## 睇埋
*望廈山市政公園
*澳門大學一覽

## 參考


## 出面網頁

*澳門旅遊大學官方網站 ／Facebook專頁 ／新浪微博 
*亞洲文化遺產管理學會 : 會員列表
望廈山市政公園

**望廈山市政公園**，又叫**黑鬼山公園**，係澳門一個公園，喺花地瑪堂區望廈山，佔地約二萬一千六百平方公尺。

佢原本係一片茂密嘅天然樹林，部分地方係用作軍事設施同軍營，炮台喺1960年停用。1997年6月，澳門市政廳開闢山徑通道，將山區重整為望廈山市政公園。

## 設施
晨運徑、兒童遊樂設施、休憩設施、健身設施、公廁等。

## 睇埋
*望廈山
*望廈社屋
*望廈圖書館
希臘拉丁方陣

**希臘拉丁方陣**（）係由兩個拉丁方陣相正交所得到嘅方陣。


\begin{bmatrix}
 a\beta & b\gamma & c\alpha \\
 b\alpha & c\beta & a\gamma \\
 c\gamma & a\alpha & b\beta \\
\end{bmatrix}

\begin{bmatrix}
 a\gamma & b\alpha & c\beta \\
 b\beta & c\gamma & a\alpha \\
 c\alpha & a\beta & b\gamma \\
\end{bmatrix}


希臘拉丁方陣同數獨一樣，每一行、每一列都唔會重復，並且每一個拉丁字母與每一個希臘字母都淨係配對一次，就叫呢兩方陣互為正交（orthogonal），疊合後嘅方陣稱為「希臘拉丁方陣」，當n係質數或質數冪嗰時，n階拉丁方陣有n-1 個正交方陣（orthogonal square）；當n係2或6嗰時，唔存在n階正交方陣；而當n=10嗰時，存在兩個正交方陣，但三個正交方陣存唔存在就未知，不過目前已知唔存在九個正交方陣，換句話講，最多只能有八個正交方陣；至於n=12，就存在至少五個正交方陣。

## 多重希臘拉丁方陣
以下係三重希臘拉丁方陣：





以下係四重希臘拉丁方陣：
屬於

《**屬於**》（**Where I Belong**）係新加坡女歌手蔡健雅喺2001推出嘅歌曲，佢係當年新加坡嘅國慶主題曲，全場3分25秒，有華語版同英文版。呢首歌帶有輕微嘅搖滾味道，又帶一啲溫馨嘅風格，當年一推出就成為咗新加坡嘅大熱歌曲。去到2013年，呢首歌由一批學校合唱團重新演繹，向新加坡兩名前總理李光耀同埋吳作棟致敬。

## 背景
呢首歌本來係《Sing Singapore》項目入面，由蔡健雅自己作曲，吳慶康填詞。首歌之後喺2001年初喺*Atomic Studios*錄製，並且由Mo Lee負責混音。呢次亦係新加坡政府首次無搵佢哋嘅御用音樂人李炳文參與國慶歌曲嘅創作。

蔡健雅話過，個創作靈感源自佢長期喺國外打拼歌唱事業，每次返新加坡嘅途中，都會有一股歸心似箭嘅感覺，無任何地方比屋企更有安全感，新加坡對佢嚟講正正係英文版歌詞入面最後一句『this is where I belong』。

喺2001年7月，呢首歌正式喺一個記者招待會入面推出，幾日之後迅速成為新加坡嘅大熱，仲攞到白金地位。喺2001年嘅新加坡國慶慶典入面，蔡健雅亦親自演繹呢首歌。新加坡政府當年為咗準備蔡健雅呢段表現，不惜動員全國人力物力，喺各級政府機關、學校團體發送簡譜，甚至有請音樂老師開班教人點唱，仲急召蔡健雅回國準備同埋參加國慶嘅人員（政府官員、軍警、學生）預演、現場教唱呢首歌。

另外，呢首歌亦係唯一一首有推出EP嘅新加坡國慶主題曲。

## 參考

## 出面網頁
* Official NDP website
* Official Music Video
安德魯餅店

**安德魯餅店**（）係澳門一家出名餅店，由英國人安德魯（Andrew Stow）喺1989年9月15號成立。

店主安德魯喺2006年攞到澳門政府授予旅遊功績勳章，特區政府將安德魯評為澳門招牌蛋撻嘅創始人。

安德魯餅店除咗賣始創澳門本土葡式蛋撻，亦有賣歐式糕餅麵包。總店喺路環市區撻沙街1號地下，另外喺澳門澳門威尼斯人同澳門旅遊學院氹仔校舍亦設分店。

店主安德魯老婆瑪嘉烈響1990年代離婚同拆夥，開咗瑪嘉烈餅店，又將葡撻嘅食譜賣咗畀肯德基，肯德基將葡撻推廣到香港、中國大陸同臺灣。

## 出面網頁
*安德魯餅店
毒戰

《**毒戰**》（）係2013年中港合拍片，亦係香港導演杜琪峯第50套執導嘅電影，由孫紅雷、古天樂、黃奕、鍾漢良、高雲翔、李光潔、郭濤、盧海鵬、林家棟、張兆輝、林雪、葉璇主演。
旅遊功績勳章

**旅遊功績勳章**（葡文：Medalha de Mérito Turístico）係澳門勳章、獎章同獎狀制度第二級別嘅榮譽，用嚟獎勵喺推動同發展澳門旅遊業方面有重要貢獻嘅人士或者機構。
上司實習生

《**上司實習生**》（），係2020年韓國MBC劇集，由朴海鎮、金應洙、韓智恩、朴基雄、朴雅仁主演。

香港免費電視頻道ViuTV喺2021年2月22號到3月17號逢禮拜一到五晚21:30－22:30播出。

## 電視節目變遷
台山街市

**台山街市**係澳門花地瑪堂區蘇沙醫生街一個綜合型街市大樓，分別有街市、小販區、社區活動中心同平台花園等社區設施。

## 歷史
台山街市前身係「台山臨時街市」，用嚟應付昔日台山臨時經濟房屋居民所需。

2005年5月27日，「台山街市綜合大樓」正式啟用，所有喺臨時街市裏面同出面嘅攤檔全部搬入新街市大樓。原有嘅台山臨時街市隨即被拆卸，改建做公眾停車場。

## 設計
台山街市綜合大樓係由兩層主樓同一層副樓兩幢建築物組成，呈「T」字形排列，建築面積係1,749平方米。大樓設有八個出入口，其中面向青洲大馬路同台山中街嘅出入口設有公廁。

主副樓地下由街市攤檔同小販區組成，主樓一樓設有一個社區活動中心，中心裏面設有閱覽及資訊室、乒乓球室、康樂室、可容納250人嘅大禮堂同多用途綜合活動室等。副樓頂層有平台花園，面積為679平方米，設有休憩設施、兒童遊樂區、涼亭同按摩徑等休憩設施。

## 開放時間
*街市部分開放時間：07:00-20:00
*活動中心開放時間：10:00-22:00（週末及公眾假期照常開放，農曆新年假期除外）

類:澳門街市
甜涼度

**甜涼度**係一個台灣大專教育界嘅術語，用來形容唔同大學入面嘅學科。

## 意思
* 「甜度」指嘅係指分數嘅高低，越比得高就越甜。
* 「涼度」指嘅係老師點唔點名、功課量重唔重，越涼就指嗰科越輕鬆。

另外，有啲學生仲會評論埋深度，一般係指課程充實度、老師認真程度。

## 衍生影響
因應有唔少台灣大學生都會關心甜涼度，先至決定讀唔讀呢啲科，除咗喺網上會有討論之外，有啲網站同程式亦衍生咗出嚟，畀唔同學生交流科目同埋教授嘅甜涼度。

不過，喺2019年6月，國立清華大學就有學生利用校方提供嘅成績數據，開發分析系統，幫同學去揀「甜課」。有人話啲學生將大數據發揮得淋漓盡致，係「學以致用」，但亦有人批評咁做係投機行為，而校方亦表明，呢個唔係學校提供學生成績數據嘅目的，強調學生應該根據自己嘅興趣同埋學習意向去揀科。
## 碎料
由於呢個詞語太深入民心，有時就連一啲本身係大學教授嘅台灣公眾人物都會公開討論呢樣嘢。例如，本身係台灣大學會計系教授嘅國民黨政治人物朱立倫，喺2020年8月回應返去台大教書嘅新聞嘅時候，就話自己嘅科目「絕對不涼」，要學生好好學習。

## 睇埋

* 爛Grade - 一個喺香港大專教育界嘅術語，意思係指強差人意嘅成績

## 參考
IELTS

**IELTS**（全名**International English Language Testing System**；又叫**國際英文測試系統**），係其中一個出名嘅國際性英文標準化水平測試。由、劍橋大學考試委員會、英國文化協會一齊喺1989年設立，其中劍橋大學負責有關學術水平同試題內容，而IDP同英國文化協會負責喺世界各地定期搞考試。考生可以揀學術類測試（A類，）同培訓類測試（G類，）。IELTS成績被英國、愛爾蘭同澳洲、加拿大、紐西蘭、南非等英聯邦成員同越嚟越多嘅美國教育機構同唔同種類嘅專業組織接受。成績有效期係兩年。

## 考試形式
### 類別

## 計分
考試成績記錄喺成績單到，包括一個總分，仲有聽力、閱讀、寫作同口語四個單項分，成績採用1-9分個評分制嚟評估，總分同四個單項分都可以畀0.5分，每一項嘅分數權重相同。總分即係四個部分攞到嘅分數經過平均後四捨五入嘅成績。總分會以最接近嘅整分或0.5分報告。為咗避免疑惑，採用以下取整規定：如果平均成績嘅小數位係.25，就四捨五入到下個半分檔；如果平均成績嘅小數位係.75，就四捨五入到下一整分檔。
嗰個計分轉換表可用喺聽力同閱讀測試中原始分值到成績分數嘅轉換：

## 全球成績
2018年，大約76%人參加咗學術類IELTS考試，24%嘅人參加咗培訓類考試。學術類女性平均分係6.08，男性係5.97。學術類男女性平均分係6.5。

### 平均分最高嘅國家同地區（學術類）
2018年，喺36個國家同地區到，學術類平均分最高嘅7個係：

### 平均分最高的國家同地區（培訓類）
2018年，喺40個國家同地區，培訓類平均分最高嘅6個係：

## 院校收生要求
超過半數（51%）嘅考生最終揀咗出國留學。IELTS嘅最低成績要求因院校而有分別。

## 睇埋
*歐洲共同語言參考標準
## 參考資料

## 連出去
;官方網站
* IELTS官方網站
* IELTS 網站
* IELTS考試中國官方網站
* 台灣IELTS官方考試中心-IDP國際教育中心
* 香港英國文化協會特別為IELTS設立的網站

;考試中心
* 英國大使館文化教育處 — 中國
* 英國文化協會 — 香港
* IDP教育—香港
* 台灣IELTS官方考試中心-IDP國際教育中心
吳語小字

**吳語小字**（或吳越小字）係一種寫吳語，尤其是上海話嘅表音文字，設計主要受天城體同諺文啟發。

## 睇埋
* 粵切字

## 攷

## 出面網頁
* 吳語小字 Glyphwiki
芒果 (歌手)

**芒果**（；；），花名Giuseppe Mango，係意大利歌手同詞曲作家。佢憑住廣闊嘅音域同多元嘅風格（搖滾流行、傳統民歌、世界音樂）而出名。

## 寫歌
芒果幫其他藝人寫嘅歌：

## 翻唱
有啲屬於芒果嘅歌就畀其他藝人重新編曲同翻唱：

## 唱碟
### 錄音室唱碟
* *La mia ragazza è un gran caldo* (1976)
* *Arlecchino* (1979)
* *È pericoloso sporgersi* (1982)
* *[[Australia (芒果唱碟)|Australia]]* (1985)
* *[[Odissea]]* (1986)
* *[[Adesso]]* (1987)
* *[[Inseguendo l’aquila]]* (1988)
* *[[Sirtaki (唱碟)|Sirtaki]]* (1990)
* *[[Come l'acqua]]* (1992)
* *Mango* (1994)
* *Credo* (1997)
* *[[Disincanto]]* (2002)
* *Ti porto in Africa* (2004)
* *Ti amo così* (2005)
* *L’albero delle fate* (2007)
* *La terra degli aquiloni* (2011)

### 現場唱碟
* *Dove vai* (1995)
* *[[Gli amori son finestre]]* (2009)

### 合輯
* *Visto così* (1999)
* *Tutto Mango: oro e platino* (2006)

### 西班牙文唱碟
**[[Adesso|Ahora]]* (1987)
**[[Inseguendo l’aquila|Hierro y Fuego]]* (1988)
**[[Sirtaki (唱碟)|Sirtaki]]* (1991)

## 連出去

* Official site
第二次當勞侵彈劾案

**第二次當勞侵彈劾案**（）係指2021年1月13號，美國眾議院通過彈劾議案，用煽動叛亂嘅罪行彈劾美國第45任總統當勞侵。佢係美國歷史上第一位被彈劾兩次嘅總統，亦係美國歷史上第一位俾人彈劾兩次嘅官員。

呢次彈劾係因為當勞侵、被指向佐治亞州州務卿施壓造票，同埋喺2021年1月6號涉嫌煽動群眾令到美國國會大廈山莊爆發衝突。

1月11號，美國眾議院超過兩百個支持者將彈劾議案提上日程，指控當勞侵「煽動對美國政府嘅叛亂」同埋煽動喺國會大廈嘅違法行為。1月13號，美國眾議院以232-197嘅比例通過彈劾議案。呢次對當勞侵嘅彈劾同時係美國史上第四次對美國總統嘅彈劾。呢次彈劾議案有十個共和黨眾議員嘅支持，係美國史上收到兩黨支持最多嘅彈劾，亦都係第一次多數黨黨團內所有嘅代表都支持彈劾。

2月14號，美國參議院以57票有罪對43票無罪結束呢次彈劾，因為支持票數未過有效票數嘅三分之二，裁定當勞侵無罪。

## 爭議
1月8號，共和黨參議員格雷厄姆發貼文，認為彈劾「弊大於利」、指責眾議院議長佩洛西同就嚟成為參議員多數黨領袖舒默只係關心自己嘅政治生涯。1月17號，佢喺信入面呼籲舒默舉行投票，直接駁返眾議院通過嘅彈劾議案。

1月12號，共和黨參議員史葛發貼文：「眾議院嘅彈劾投票只會導致更多仇恨同國家分裂。我反對彈劾當勞侵總統」。

哈佛大學嘅退休教授、喺第一次當勞侵彈劾案中為侵辯護、同喺2020年總統選舉入面支持拜登嘅律師德肖維茨反對第二次彈劾。佢認為當勞侵「冇犯一個可以被彈劾嘅罪行」。佐治華盛頓大學法學院嘅教授Jonathan Turley認為，一個新嘅彈劾案會「損傷憲法」。即使佢譴責當勞侵嘅言論，Turley教授仍然講，當勞侵嘅言論「會被美國最高法院認定係受到保護嘅言論」。佢亦都提到侵「從來未真正呼籲進行暴力或者騷亂」，又指出咗國會民主黨議員2020年發表嘅其他言論同樣鼓勵咗變成暴力嘅抗議活動。

## 攷

類:當勞侵
陳嘉亮 (演員)

**陳嘉亮**（，）係香港電影武師同演員，2003年出道，2020年加入無綫電視。

## 攷
算術下溢

**算術下溢**（）係電腦計數嗰陣有可能會遇到嘅一種情況，指要處理嘅數值細過部電腦能夠表示嘅最細值－例如家陣部電腦淨係用咗 16 個位元嚟記住一個處理緊嘅變數嘅數值，而如果家陣要處理嘅數值小數點後嘅位嘅數量多得滯，就會出現「16 個位元唔足以記住個數值嘅情況」，呢種情況就係算術下溢。
## 睇埋
*整數過溢
*混沌理論
意大利開局

**意大利開局**（）係指以下呢一個國際象棋開局：
: 1.e4 e5
: 2.Nf3 Nc6
: 3.Bc4

呢個開局嘅特徵係白棋主教行咗去c4，係呢個位嘅主教亦都叫做意大利主教，係同喺b5嘅西班牙主教相對嘅概念。c4位嘅主教攻擊緊黑棋薄弱嘅f7格，係雙王前兵開局嘅好大一個分支。

意大利開局係最早有紀錄嘅國際象棋開局之一，佢出現喺哥廷根手稿入面，之後被好多嘅棋手研究，例如十六世紀嘅Pedro Damiano、Giulio Cesare Polerio，同埋1620年代嘅Gioachino Greco，Greco亦都係發現呢個開局主要後續嘅人。呢個開局被人研究咗多過三百年。

意大利開局好多時會同安靜棋局（）撈亂或者交換嚟用，不過後者通常係指黑棋行埋 3...Bc5 嘅開局。

國際象棋開局百科分配咗十個冧把畀意大利開局：C50-C54畀安靜棋局，C55-C59畀雙騎士防禦，其他都計落C50到。

## 主要後續
黑棋兩個主要嘅選擇係 3...Bc5（安靜棋局）同埋 3...Nf6（雙騎士防禦），呢兩個選擇差唔多咁受歡迎，但係之後嘅棋局風格就好唔同。

### 3...Bc5

### 3...Nf6

## 比較少見嘅後續

## 睇埋

## 參考資料

### 書目
*Bronstein, David (1991). *200 Open Games*. Reprint Dover Publications, 1973. .
*
*
*Estrin, Yakov (1983). *The Two Knights Defence*. .
*Harding, Tim; G. S. Botterill (1977). *The Italian Game*. Batsford. .
*Levy, David; O'Donnell, K. (1981). * Oxford Encyclopaedia of Chess Games Vol I (1485-1866)*.  .
*Matanović, Aleksandar (1981). *[[Encyclopaedia of Chess Openings]]* Vol C. .
*Zagororovsky, Zagorovsky (1982). *Romantic Chess Openings*. .
Tau數

**可重構數字**或**tau數**系整數**n**，可以通過其除數嘅計數除以整數，抑或用代數形式將其表示為「n」就係\tau(n)|n。前幾個可重構數字喺中列出為1、2、8、9、12 、18、24、36、40、56、60、72、80、84、88、96…………。

例如，18具有6個因數（1和18、2和9、3和6），並且可以被6整除。存在無限多個可重構數字。

## 另請參閱
*除數函數
格勒博沃

**格勒博沃** () 係一座喺保加利亞中南部嘅小鎮，距離省府舊扎戈拉大約。截至2022年12月，小鎮嘅人口係6,845人。呢個鎮嘅主要經濟動脈係煤礦，而大部分村民亦係喺附近嘅煤礦度打工。個鎮嘅主要宗教係東正教。

## 連結
* Galabovo municipality website 
*Galabovo municipality at Domino.bg 

類:保加利亞城市
常態分班

**常態分班**係一間學校喺新生啱啱入學嗰陣，用隨機嘅方式將學生分配到唔同班級入面。唔用佢哋嘅成績、智力測驗等等嘅差異分班。喺其他年級亦都唔會因為類似嘅差異而重新分班。另一種編班方式係能力分班，亦即係依照成績、智力測驗等等嘅差異進行分班。

以台灣做例子，自從台灣政府喺1968年推行九年國民義務教育開始，國民小學大部份都選擇用常態分班，而國民中學因為有升學考試嘅壓力，雖然法令規定要用常態分班，但係實質上有啲學校可能用能力分班，老師、教育學者同家長對呢個分法亦都有好多嘅意見。推動常態分班亦都成為咗1990年代開始，台灣教育改革嘅其中一個議題。

## 參考

分類:教育
皇庭海景酒店

**皇庭海景酒店**（**Pousada Marina Infante**）係澳門一間四星級酒店。設施有商務中心、小賣部、會議室、保險箱、外幣兌換、洗衣服務、室內游泳池、健身室、桑拿同蒸汽浴室等。

酒店落成時曾經有一間由澳門博彩股份有限公司管理嘅澳門遊艇會賭場，但係佢由2008年12月31號裝修到依家都末開。

## 現況
呢間酒店係澳門政府指定，同時亦係全澳第一間武漢肺炎隔離酒店。

## 交通
### 巴士
**T421 「皇庭海景酒店」POUSADA MARINA INFANTE**
停站路線：52、55、71、73、102X、N6

**T420 「蓮花海濱大馬路 / 銀河-1」AV.M.FLOR DE LOTUS / GALAXY-1** 
停站路線：52、55、71、73、102X、N6
白鴿巢公園

**白鴿巢公園**（，）係澳門歷史悠久嘅公園之一，喺白鴿巢前地，有大概21,563平方米大，由市政署管理。

## 設施
*公園開放時間係由朝早6點到夜晚10點。
*圖書館上層係兒童圖書室，下層係圖書、報紙同雜誌閱讀區，圖書館開放時間係星期一1400-2200，星期二至日0800-2000。
*設施有圖書館、兒童遊樂設施、健身設施、觀景台同公廁

### 白鴿巢圖書館
**白鴿巢公園**（**黃營均圖書館**）係由秘魯華僑黃營均先生捐資興建嘅一座市政圖書館。喺1999年11月9號落成啟用。圖書館有兩層，上層係兒童圖書室，下層係圖書、報紙、雜誌閱讀區，藏書約16,000冊。

;開放時間
*星期一：下午2點至夜晚8點
*星期二至星期日：朝早8點至夜晚8點

## 附近建築物
* 聖安多尼教堂
* 基督教墳場

## 交通
### 巴士
; M124 白鴿巢總站（JARDIM CAMÕES/TERMINAL）
* 路線：17。
; M201 白鴿巢前地（PRAÇA LUÍS CAMÕES）
* 路線：8A、18、18A、18B、19、26。

## 出面網頁
*白鴿巢公園
望廈山

**望廈山**（），原名**蓮峰山**，又叫**蓮花山**、**黑鬼山**，係喺澳門半島北部嘅一座小山。望廈山係《澳門文物名錄》，屬已評定嘅地點。

## 地理
*高度: 60.7米（澳門半島第五高嘅山），喺花地瑪堂區。

## 歷史
望廈山原本係一片茂密嘅天然樹林，部分地方係用作軍事設施同軍營，炮台喺1960年停用。1997年6月，澳門市政廳開闢山徑通道，將山區重整為望廈山市政公園。

葡萄牙殖民時期喺山上面起咗望廈炮台，而西南山腳望廈村係簽訂《中美望廈條約》嘅地方。

## 山上建築物
* 普濟蓮峰學校
* 蓮峰廟
* 澳門林則徐紀念館
* 鏡湖殯儀館
* 澳門市政狗房
* 望廈山市政公園 
* 澳門旅遊學院
* 望廈賓館
* 澳門廣播電視（澳廣視）
SPSS

（全名係 ）係廿一世紀初社會科學上成日用嚟做統計分析嘅一款軟件。
## 睇埋
*統計分析
*社會科學
## 攷